
Ιανουάριος 2013
Το πρόγραμμα του ΙΜΚ συνοπτικά
Θεατρικές παραστάσεις
· Δευτέρα 7 Ιανουαρίου έως Τρίτη 12 Μαρτίου 2013

Κάθε Δευτέρα και Τρίτη, στις 20:30

Θεοδόση Πελεγρίνη ΙΟΥΛΙΑΝΟΣ
ερμηνεύουν Κώστας Καζάκος vs Θεοδόση Πελεγρίνη

σκηνοθετούν Γιώργος Μανιώτης vs Πέμη Ζούνη
· Τετάρτη 26 και Πέμπτη 27 Δεκεμβρίου 2012

& από Πέμπτη 3 Ιανουαρίου  έως Κυριακή 17 Φεβρουαρίου 2013

κάθε Πέμπτη, Παρασκευή, Σάββατο & Κυριακή, στις 21:15

"Είσαι σκοπός και γύρω σου χορεύουν τσοπανόσκυλα"
μια παράσταση της bijoux de kant βασισμένη στο έργο του Γιώργου Ιωάννου
Παίζουν: Στράτος Τζώρτζογλου, Λένα Δροσάκη, Ιούλιος Τζιάτας
· Παρασκευή 11 Ιανουαρίου έως Τρίτη 26 Φεβρουαρίου 2013

Η Θεατρική παρουσία του  Δήμου Αβδελιώδη

6 διαφορετικές παραστάσεις των 3 τελευταίων χρόνων σε 8 βραδιές
· Δευτέρα 14 Ιανουαρίου έως Τρίτη 26 Φεβρουαρίου 2013

κάθε Δευτέρα & Τρίτη στις 21:30

Το σώμα του χρόνου (Η στιγμή) του Σωτήρη Μ. Σαμπάνη

Σκηνοθεσία: Παναγιώτης Ναρλής με τον Γιάννη Δεγαΐτη

· Δευτέρα 21 Ιανουαρίου έως Τρίτη 26 Φεβρουαρίου 2013

Κάθε Δευτέρα και Τρίτη στις 21:00
Ο Δήμιος του Έρωτα του Ίρβιν Γιάλομ
Σκηνοθεσία  Κώστας Γάκης

με τους  Ξένια Καλογεροπούλου, Μηνά Χατζησάββα
· Σάββατο 12 Ιανουαρίου έως Παρασκευή 15 Φεβρουαρίου 2013

Κάθε Τετάρτη, Πέμπτη,  Παρασκευή, Σάββατο, Κυριακή  21:30 

Εκτός από 17 & 18/1 στις 22:30

ΓΡΑΦΗΜΑ των Robert Lepage & Marie Brassard
Σκηνοθεσία: Χρήστος Λύγκας

· Δευτέρα 14 Ιανουαρίου 2013, στις 20:30

ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ περισσότερα  ...Ρεβύθια
με την παραμυθού Σάσα Βούλγαρη και τους μαθητές της!
Μουσική

· Τετάρτη 9 Ιανουαρίου 2013, στις  21:00

Συναυλία Μιχάλης Γρηγορίου

"Η Λήδα και ο Κύκνος"

τραγουδούν: Σαβίνα Γιαννάτου & Δώρος Δημοσθένους
Προβολή
· Κυριακή 13 Ιανουαρίου 2013, στις 21:00
"Η αλησμόνητος Αρετσού Κωνσταντινουπόλεως"

Ιστορικό ντοκιμαντέρ του Γρηγόρη Οικονομίδη

Είσοδος ελεύθερη - Απαραίτητη η κράτηση θέσεων

Εκθέσεις

· Πέμπτη 10 έως Πέμπτη 31 Ιανουαρίου 2013

Έκθεση Ζωγραφικής
"Η εμή Μάνη" Λεωνίδας Μιχαλάκος

Εγκαίνια: Σάββατο 12 Ιανουαρίου 2013, στις 19:30
· Τρίτη 22 Ιανουαρίου έως Τρίτη 12 Φεβρουαρίου 2013

Έκθεση Τηνιακών μαρμαρογλυπτών 

&  Εργαστήρια μαρμαρογλυπτικής,  (τα Σαββατοκύριακα στο πλαίσιο της Έκθεσης)
Πνευματικό Εκπολιτιστ​ικό Κέντρο Πανόρμου Τήνου 

«Γιαννούλη​ς Χαλεπάς»

Επίσημα Εγκαίνια Έκθεσης: Τετάρτη 23 Ιανουαρίου 2013, στις 20:00
συνεχίζονται οι εκθέσεις

· Κυριακή 9 Δεκεμβρίου 2012  έως Κυριακή 6 Ιανουαρίου 2013

Έκθεση «παραμυθο ...σχεδιάσματα»
παραμυθοφορεσιές και παραμυθοκατασκευές 

από Σχεδιαστές του Ομίλου σπουδών μόδας PANSIK
πάνω σε αφηγήσεις της παραμυθούς Σάσας Βούλγαρη

Εγκαίνια: Κυριακή 9 Δεκεμβρίου 2012, στις 12:00

Εκθεσιακός χώρος ισογείου

Ώρες λειτουργίας: Δευτέρα - Κυριακή. Είσοδος Ελεύθερη
· Παρασκευή 14 Δεκεμβρίου 2012  έως Κυριακή 20 Ιανουαρίου 2013

Έκθεση Ζωγραφικής «Συνάντηση»

Κίκος Λανίτης, Ελένη Νικοδήμου,  Σταύρος Κίκας, Λευτέρης Ολύμπιος

Εγκαίνια: Παρασκευή 14 Δεκεμβρίου 2012, στις 19:00

Εκθεσιακός Χώρος 2ου Ορόφου
Ώρες λειτουργίας: Δευτέρα - Κυριακή 18:00 - 22:00. Είσοδος Ελεύθερη
· Σάββατο 15 Δεκεμβρίου 2012 έως Κυριακή 6 Ιανουαρίου 2013

Έκθεση Ζωγραφικής: «Μικρά παραμύθια»

IGLI GIORGO. 20 ζωγραφικοί πίνακες, ένας διάλογος στην καρδιά του καλλιτέχνη
Εγκαίνια: Σάββατο 15 Δεκεμβρίου 2012 στις 18:00
Εκθεσιακός Χώρος 1ου Ορόφου
Ώρες λειτουργίας: Δευτέρα - Κυριακή 18:00 - 22:00. Είσοδος Ελεύθερη
Παραστάσεις για Παιδιά
· ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή, στις 11.30

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς

Πρωινές εκπαιδευτικές παραστάσεις για σχολεία
· κάθε Κυριακή στις 12.30, με διαφορετικά παραμύθια
ΑΦΗΓΗΣΕΙΣ ΠΑΡΑΜΥΘΙΩΝ ΓΙΑ ΜΙΚΡΟΥΣ ΚΑΙ ΓΙΑ ΜΕΓΑΛΟΥΣ

τα παραμύθια των Αδελφών Γκριμ και τα ελληνικά αδερφάκια τους

με την παραμυθού Σάσα  Βούλγαρη 

Πρωινές εκπαιδευτικές παραστάσεις για σχολεία
· ... κάθε Κυριακή στις 12.00 ( εκτός από την Κυριακή 6 Ιανουαρίου 2013)
"Ο Μεγαλύτερος Θησαυρός του κόσμου "ΛΩΤΙΝΟΣ ΗΛΙΟΣ
Θεατρική Παράσταση για όλη την Οικογένεια
Πρωινές εκπαιδευτικές παραστάσεις για σχολεία
· Σάββατο 5, 12 & 19  Ιανουαρίου, στις 17:00

"Η ΥΠΕΡΟΧΗ ΑΓΚΑΛΙΑ ΤΗΣ ΜΑΜΑΣ ΜΟΥ"

Μια μουσικό-θεατρική παράσταση για μικρούς και μεγάλους

Σκηνοθεσία – σύλληψη ιδέας: Στέλλα Σερέφογλου
Σεμινάρια 

· ΑΓΡΙΕΣ ΕΝΕΡΓΕΙΕΣ

Ο Μύθος  του Διονύσου και το τελετουργικό στοιχειό στις Βάκχες του Ευριπίδη

με την Έρση Πίττα
Από 14 έως 30 Ιανουαρίου κάθε Δευτέρα & Τετάρτη 15:00 – 18:00
· Περί Φωτός

Εισηγητής: Σπύρος Κοντόπουλος

12, 19 26 Ιανουαρίου 2013 κ 2, 9, 16, 23 Φεβρουαρίου 2013

από τις 11:00 έως τις 15:00

· Β΄ Κύκλος σεμιναρίων "Αθηνά"

δραματοθεραπείας  με θέμα τη Γυναίκα  με την Βάσω Παπάλη

Παρασκευή 25, Σάββατο 26 & Κυριακή 27 Ιανουαρίου 2013
από τις 10:00-19:00 (Παρ.-Σαββ.) 10:00 -14:00 (Κυρ.)
*******************


Ιανουάριος 2013
Το Πρόγραμμα του ΙΜΚ Αναλυτικά

Δευτέρα 7 Ιανουαρίου έως Τρίτη 12 Μαρτίου 2013

Κάθε Δευτέρα και Τρίτη, στις 20:30

Θεοδόση Πελεγρίνη

ΙΟΥΛΙΑΝΟΣ
ερμηνεύουν

Κώστας Καζάκος vs Θεοδόση Πελεγρίνη

σκηνοθετούν

Γιώργος Μανιώτης vs Πέμη Ζούνη

Η παράσταση του έργου "Ιουλιανός" στηρίζεται σε ένα μονόλογο που έγραψε ο Θεοδόσης Πελεγρίνης και θα παρουσιάζεται από τη Δευτέρα 7 Ιανουαρίου έως την Τρίτη 12 Μαρτίου 2013, κάθε Δευτέρα και Τρίτη στις 20:30, στον ειδικά διαμορφωμένο υπόγειο χώρο του ΙΜΚ.

Η ιστορία: ένας παλαίμαχος ηθοποιός κάνει πρόβα στο διαμέρισμά του. Υποδύεται το δάσκαλο του νεαρού αυτοκράτορα Ιουλιανού, έναν  ευνούχο, παλαίμαχο μέλος της βασιλικής αυλής. Ο Ιουλιανός, θανάσιμα λαβωμένος από δόρυ στη μάχη εναντίον των Περσών, βρίσκεται ξαπλωμένος στην σκηνή του, κι ο δάσκαλός του, την ύστατη αυτή ώρα της ζωής του αυτοκράτορα, θέλει να του εκφράσει ένα παράπονό του. Απευθυνόμενος, λοιπόν, στον Ιουλιανό, ο γηραιός ευνούχος  αφηγείται σημαντικές στιγμές από τη ζωή του αυτοκράτορα που τον έδεσαν μαζί του. Στην διάρκεια της αφήγησής του αυτής ο γηραιός ευνούχος, βγαίνοντας από τον ρόλο του, ανασύρει από το παρελθόν του, σε πραγματικό πλέον χρόνο, πώς έγινε ηθοποιός και άλλα γεγονότα που σημάδεψαν την ζωή του. Ο μονόλογος τελειώνει με μια πλήρη ανατροπή όσων εκτυλίχθηκαν στην πρόβα.  Δηλαδή: θέατρο μέσα στο θέατρο ενός άλλου θεάτρου!

Ο μονόλογος «Ιουλιανός», πέρα από το ενδιαφέρον που μπορεί να παρουσιάζει η ίδια η πλοκή του,  βασίζεται σε ένα πρωτοποριακό εγχείρημα. Δυο πρόσωπα, ο Κώστας Καζάκος, σε σκηνοθεσία Γιώργου Μανιώτη, και ο Θεοδόσης Πελεγρίνης, σε σκηνοθεσία Πέμης Ζούνη, θα ερμηνεύσουν τον ίδιο ρόλο, το ρόλο του ευνούχου, την ίδια μέρα, πρώτα ο ένας και στην συνέχεια ο άλλος, χωρίς ο ένας να έχει υπόψη την ερμηνεία του άλλου. 

Η μουσική στην ερμηνεία του Ιουλιανού των Πελεγρίνη και Ζούνη, είναι του Νότη Μαυρουδή.     

Δευτέρα 7 Ιανουαρίου έως Τρίτη 12 Μαρτίου 2013, στις 20:30

Θεοδόση Πελεγρίνη

ΙΟΥΛΙΑΝΟΣ

συμμετέχουν

ΚΑΖΑΚΟΣ Vs ΠΕΛΕΓΡΙΝΗΣ 

σε σκηνοθεσία Γ. Μανιώτη,  σε σκηνοθεσία Π. Ζούνη

Κάθε Δευτέρα και Τρίτη

Αίθουσα: Ειδικά διαμορφωμένος υπόγειος χώρος

Διάρκεια: 120΄

Τιμή εισιτηρίων: 10€ ενιαίο

******
Τετάρτη 26 και Πέμπτη 27 Δεκεμβρίου 2012

&

από Πέμπτη 3 Ιανουαρίου  έως Κυριακή 17 Φεβρουαρίου 2013

κάθε Πέμπτη, Παρασκευή, Σάββατο & Κυριακή, στις 21:30
"Είσαι σκοπός και γύρω σου χορεύουν τσοπανόσκυλα"
μια παράσταση της

bijoux de kant
βασισμένη στο έργο του Γιώργου Ιωάννου

Πρεμιέρα 26.12.2012

Γιώργος Ιωάννου. Ο συγγραφέας, ο ποιητής, ο μεταφραστής. Ο εύθραυστος στον έρωτα και ο θωρακισμένος στις λέξεις. Από τη Θεσσαλονίκη του ’43 ως την Ομόνοια του ’80, ένας εγκλωβισμένος περιπλανώμενος. Τα κείμενα του, ένα αποτύπωμα του βίου του και ο ίδιος ένας από τους σπουδαιότερους εκφραστές του ελληνικού μοντερνισμού της αστικής ζωής. Οι ήρωές του, αυτοβιογραφικά φαντάσματα που στοιχειώνουν όλο του έργο και αποτυπώνουν την Ελλάδα της ενοχής. Την Ελλάδα που χάνεται. Που ρημάζει. Που χρεοκοπεί. Την Ελλάδα που αναζητά την ταυτότητά της μέσα στα υπόγεια. Στη λάσπη. Σε μια μοναξιά αδιαπραγμάτευτη και τελεσίδικη. 

«Οι μαχαιρωμένοι περιμένουν δικαιοσύνη. Οι ληστεμένοι και σφαγμένοι περιμένουν δικαιοσύνη, αλλά αυτή αργεί να φανεί. Οι ληστεμένοι, σφαγμένοι και διασυρμένοι περιμένουν την καταιγίδα των δακρύων, που θα ξεπλύνει τα αίματα, μα αντί γι’ αυτήν ξεπηδούν χάχανα από παντού.


Οι ληστεμένοι, σφαγμένοι, διασυρμένοι και προδομένοι περιμένουν τουλάχιστον από μας να μην τους ξεχνάμε και να μη γελάμε μαζί με τον κοινό εχθρό, μα εμείς κυλιόμαστε στις ίδιες κοίτες με τους διώκτες μας, συμφωνώντας εμπράκτως μαζί τους. Οι μαχαιρωμένοι ανήμποροι περιμένουν δικαιοσύνη.»
Σύνθεση Κειμένων - Σκηνοθεσία - Σκηνογραφία: Γιάννης Σκουρλέτης
Μουσική: Κώστας Δαλακούρας
Συνεργασία στη Δραματουργία: Γιώργος Λαγουρός - Ειρήνη Σουργιαδάκη
Φωτογραφίες: Πάνος Μιχαήλ
Βοηθός σκηνοθέτη: Νικολέτα Γιαμβριά
Παίζουν: Στράτος Τζώρτζογλου, Λένα Δροσάκη, Ιούλιος Τζιάτας
Παραγωγή: bijoux de kant
Τετάρτη 26 και Πέμπτη  27 Δεκεμβρίου 2012

&  από Πέμπτη  3 Ιανουαρίου  έως Κυριακή 17 Φεβρουαρίου 2013

Κάθε Πέμπτη, Παρασκευή, Σάββατο & Κυριακή, στις 21:30
"Είσαι σκοπός και γύρω σου χορεύουν τσοπανόσκυλα"
μια παράσταση της bijoux de kant βασισμένη στο έργο του Γιώργου Ιωάννου
Πρεμιέρα 26.12.2012

Αίθουσα: Ειδικά διαμορφωμένος υπόγειος χώρος

Διάρκεια: 70΄ 

Τιμές εισιτηρίων: 12€, ενιαίο

********
Παρασκευή 11 Ιανουαρίου έως Τρίτη 26 Φεβρουαρίου 2013

Η Θεατρική παρουσία του

Δήμου Αβδελιώδη

στο Ίδρυμα Μιχάλης Κακογιάννης

6 διαφορετικές παραστάσεις των 3 τελευταίων χρόνων

σε 8 βραδιές



Έξι διαφορετικές και διακεκριμένες θεατρικές παραστάσεις που έχει σκηνοθετήσει ο Δήμος Αβδελιώδης τα τρία τελευταία χρόνια θα παρουσιάσει ξανά το Ίδρυμα Μιχάλης Κακογιάννης κατά τη διάρκεια του Ιανουαρίου και του Φεβρουαρίου 2013.

Ο Δήμος Αβδελιώδης έχει συνδέσει το όνομά του με δύο εμβληματικές παραστάσεις του ελληνικού θεάτρου, τις Μορφές από το έργο του Βιζυηνού, το 1992 και τον Μεγαλέξανδρο και τον καταραμένο Δράκο, το 2007. 

Ο ιδιαίτερος κοινός χαρακτήρας που έχουν όλες οι παραστάσεις του, είναι η ανάδειξη του λόγου, ως κύριου πρωταγωνιστή στην κατανόηση του νοήματος και η ιδιότυπη χρήση των εικαστικών στοιχείων και του φωτισμού μέσα σε αυτό το πνεύμα.
Ο ίδιος υποστηρίζει πως "Σκοπός κάθε παράστασης είναι η ανάδειξη των αισθημάτων και του νοήματος που πλημμυρίζουν το νου και την καρδιά του συγγραφέα. Άρα πρέπει να θεωρούμε πως κάθε κείμενο είναι όπως μια παρτιτούρα, που πρέπει να 'διαβασθεί' σωστά, για να μπορέσει να ακουσθεί έτσι όπως θα ήθελε ο δημιουργός της."

Το ΙΜΚ δίνει την ευκαιρία σε όσους δεν παρακολούθησαν κάποια από τις έξι παραστάσεις του  Δ. Αβδελιώδη και των συνεργατών του,  να τις απολαύσουν σε ένα ιδιότυπο "φεστιβάλ".

Το Πρόγραμμα


1. "ΜΑΡΑΝ ΑΘΑ" του Θωμά Ψύρρα, με τη Γιασεμί Κηλαηδόνη, Παρασκευή 11 
Ιανουαρίου 2013, στις 21:00, Θέατρο
2. "'Η ΝΟΣΤΑΛΓΟΣ" του Αλέξανδρου Παπαδιαμάντη,  Σάββατο 19 Ιανουαρίου 
2013, στις 21:00, Θέατρο            
             
3. "ΤΟ ΜΟΝΟΝ ΤΗΣ ΖΩΗΣ ΤΟΥ ΤΑΞΕΙΔΙΟΝ" του Γεωργίου Βιζυηνού, Δευτέρα 28  
και Τρίτη 29 Ιανουαρίου 2013, στις 21:30, Αίθουσα 1                         
4. "ΙΧΝΕΥΤΕΣ" του Σοφοκλή,  Σάββατο 9 Φεβρουαρίου 2013, στις 21:00, 
Θέατρο 
                         
5. "ΠΕΡΣΕΣ" του Αισχύλου, 16 Φεβρουαρίου 2013, στις 21:00,  Θέατρο

                            
6."ΤΑΞΙΔΕΥΟΝΤΑΣ ΜΕ ΤΟΝ ΠΑΝΑ'Ι'Τ  ΙΣΤΡΑΤΙ", Μουσικό-θεατρικό, Δευτέρα 25 και 
Τρίτη 26 Φεβρουαρίου 2013, στις 21:30,  Αίθουσα 1                          
11 Ιανουαρίου έως 26 Φεβρουαρίου 2013

Η Θεατρική παρουσία του Δήμου Αβδελιώδη

στο Ίδρυμα Μιχάλης Κακογιάννης

6 διαφορετικές παραστάσεις των 3 τελευταίων χρόνων

σε 8 βραδιές

Αίθουσες: Θέατρο & Αίθουσα 1
Τιμές εισιτηρίων:  10€, ενιαίο



       Προαγορά εισιτηρίων και για τις 6 παραστάσεις, 48€

11 Ιανουαρίου έως 26 Φεβρουαρίου 2013

Η Θεατρική παρουσία του Δήμου Αβδελιώδη

στο Ίδρυμα Μιχάλης Κακογιάννης

6 διαφορετικές παραστάσεις των 3 τελευταίων χρόνων

σε 8 βραδιές

Αίθουσα: Θέατρο &  Αίθουσα 1
Τιμές εισιτηρίων:  10€, ενιαίο



       Προαγορά εισιτηρίων και για τις 6 παραστάσεις, 48€

Ο Δήμος Αβδελιώδης γεννήθηκε το 1952 στη Χίο. Σπούδασε στη Φιλοσοφική σχολή του Πανεπιστημίου Αθηνών και στη Δραματική Σχολή Θεοδοσιάδη.

Καλλιτεχνικός διευθυντής στο ΔΗ.ΠΕ.ΘΕ. Βορείου Αιγαίου από το 1997 ως το 2000 και από το 2004 ως το 2010. Διδασκαλία κινηματογράφου και θεάτρου στο Πάντειο Πανεπιστήμιο από το 1993 έως το 1997. Τιμώμενο πρόσωπο στο Διεθνές Φεστιβάλ Πειραματικού Θεάτρου Καΐρου το 2010  για τη συμβολή του στην παγκόσμια γλώσσα του θεάτρου. (Για την παράσταση Ο ΜΕΓΑΛΕΞΑΝΔΡΟΣ ΚΑΙ Ο ΚΑΤΑΡΑΜΕΝΟΣ ΔΡΑΚΟΣ). Το βραβείο GOVI στη Γένοβα (2001) , για την ανάδειξη της μορφής ιδιαίτερων γλωσσικών διαλέκτων και πολιτισμικών στοιχείων στο κινηματογραφικό του έργο.  Η ΕΑΡΙΝΗ ΣΥΝΑΞΙΣ ΤΩΝ ΑΓΡΟΦΥΛΑΚΩΝ , ψηφίστηκε από την Π.Ε.Κ.Κ  το 2007 , ανάμεσα  στις 10 καλύτερες ταινίες του Ελληνικού Κινηματογράφου 

Θέατρο

2011
 «Πέρσες» Αισχύλου 
2010   «Ταξιδεύοντας με τον Παναίτ Ιστράτι» δραματουργία Μπουμπουλίνα Νικάκη, 
ΣΤΕΓΗ ΓΡΑΜΜΑΤΩΝ ΚΑΙ ΤΕΧΝΩΝ
2010   «Ιχνευτές» του Σοφοκλή

2010   «Το Μόνον της Ζωής του Ταξείδιον» του Γ. Βιζυηνού

2009   «Βαβυλωνία» (Κρατικό Θέατρο Β. Ελλάδας ) του Δ. Βυζάντιου

2009   «Μαράν Αθά»  διασκευή και σκηνοθεσία του ομώνυμου μυθιστορήματος 
του Θωμά Ψύρρα 

2007   «Ο Μεγαλέξανδρος και ο καταραμένος Δράκος» του Δήμου  Αβδελιώδη

2003   «Άσμα Ασμάτων» του  Σολομώντος

2001   «Λίγ’ απ’ όλα»  του Αντώνη Μόλλα (ζωντανή εκδοχή του θεάτρου σκιών) 
θέατρο ΣΦΕΝΔΟΝΗ

1995   «Τρία ελληνικά παραμύθια» με την Αγνή Στρουμπούλη
1992 «Μορφές από το έργο του Βιζυηνού» με την Άννα Κοκκίνου, θέατρο 
ΣΦΕΝΔΟΝΗ
Φιλμογραφία   

1999   «Η Εαρινή Σύναξις των Αγροφυλάκων» - Βραβείο FIPRESCI 

(Διεθνής Ένωση Κριτικών Κινηματογράφου) – Βραβείο Πανελλήνιας ΄

΄Ενωσης Κριτικών Κινηματογράφου -  4 βραβεία στο Forum Φεστιβάλ Βερολίνου – Βραβείο Σκηνοθεσίας, Φεστιβάλ Θεσσαλονίκης 
1990 
«Νίκη της Σαμοθράκης» -Κρατικά βραβεία, ποιότητας ταινίας, μουσικής, μακιγιάζ και ήχου.

1987  
«Το Δέντρο που Πληγώναμε» - Βραβείο της C.I.F.E.J., Φεστιβάλ Βερολίνου 1987 – Επίσημη συμμετοχή της Ελλάδας στο Φεστιβάλ Καννών.  

 
Εβδομάδα της Κριτικής (Semaine de la critique) – Χρυσός και Αργυρός Ελέφαντας καλύτερης ταινίας και σκηνοθεσίας, Φεστιβάλ Νέου Δελχί κ.α.  

1982   «Αθέμιτος Συναγωνισμός» - 1ο Βραβείο Κριτικής Επιτροπής και Βραβείο Κοινού, Φεστιβάλ Δράμας 1984.

******
Δευτέρα 14 Ιανουαρίου έως Τρίτη 26 Φεβρουαρίου 2013

κάθε Δευτέρα & Τρίτη στις 21:30

Το σώμα του χρόνου

(Η στιγμή)

του Σωτήρη Μ. Σαμπάνη

Σκηνοθεσία: Παναγιώτης Ναρλής

με τον

Γιάννη Δεγαΐτη

Η Εταιρεία Θεάτρου Η ΑΛΛΗ ΠΛΕΥΡΑ παρουσιάζει τον μονόλογο του Σωτήρη Μ. Σαμπάνη «Το σώμα του χρόνου (Η στιγμή)» με τον Γιάννη Δεγαΐτη σε σκηνοθεσία Παναγιώτη Ναρλή στο Ίδρυμα Μιχάλης Κακογιάννης.

Ύστερα από σαράντα χρόνια μετανάστευσης, η ανάγκη επιστροφής του Μιχάλη στην πατρίδα για να δώσει μόσχευμα στον αδελφό του, γίνεται  πρόκληση ζωής. Ένα ιδιότυπο ταξίδι που τον υπερβαίνει, από την πρώτη κιόλας στιγμή, ξεκινά. Πίσω του η γοητεία των συναισθηματικών αποτυπωμάτων από την οποία δεν μπορεί ν’ αποσπαστεί και μπροστά το απροσπέλαστο δίλημμα για την πιο σημαντική απόφαση της ζωής του. Είναι ένα ταξίδι, μέσα από το οποίο ο ήρωας απευθύνεται στον εαυτό του. 

Εγκλωβισμένος στις αναμνήσεις, βιώνει ξανά τα παιδικά του χρόνια, ψάχνει πίσω απ’ όλες τις γωνιές της μνήμης και ανασύρει φλεγόμενες εικόνες μέσα από μια διαδρομή επίπονη, ονειρική και απρόβλεπτη. Πρόσωπα που δεν υπάρχουν και πρόσωπα που τον περιμένουν παρελαύνουν μπροστά του, ενώ εκείνος βυθίζεται ολοένα σ’ ένα δικό του αλλόκοτο και απροσπέλαστο κόσμο. Σ’ αυτό τον κόσμο ο ήρωας συναντά την αλήθεια του, που τον φέρνει αντιμέτωπο με το πεπρωμένο και το σύμπαν. Την αλήθεια, που αντικατοπτρίζει τη μηδαμινότητά του και τον ξεγυμνώνει σε όλη την πορεία του. Όταν η αλήθεια του κορυφωθεί και του υπαγορεύσει την απόφασή του, τότε θα «εκτεθεί» απέναντι στον εαυτό του, αμετάκλητα. 

Αν η αγάπη είναι αυτό που αποζητάμε αιώνια, ο ήρωας δεν μπορεί να κρατηθεί ούτε από αυτή. Η απόφασή του συμπαρασύρει το ίδιο το μέλλον και είναι πέρα από την αγάπη, τον πόνο και την ελευθερία ακόμα. Είναι μια τομή αλήθειας που πρέπει να επιχειρηθεί. Και ο ήρωας που την επιχειρεί είναι ένας άνθρωπος που ζητάει να κατανοηθεί από τον κόσμο. Από τον κόσμο που πιστεύει ότι στην αγάπη η ήττα αρχίζει πάντοτε με στοργή, με ασύνορη στοργή και η ύπαρξή σου γίνεται ο άλλος κι εσύ είσαι έτοιμος να χαθείς μαζί του, αλλά και χωρίς αυτόν.

«Το σώμα του χρόνου», δομείται από αυτή καθαυτή την απουσία. Είναι ο χρόνος που πέρασε είτε σαν στιγμή, είτε σαν αιωνιότητα και χάθηκε κυριολεκτικά έξω και πέρα από κάθε μνήμη. Παρελθόν, παρόν και μέλλον, πραγματικότητες που για τον ήρωα μοιάζουν παρατημένες και ασαφείς, ζωντανεύουν λόγω της αιφνίδιας ανάγκης. Η ανάγκη γίνεται και το θεμελιώδες στοιχείο διττότητας και αφύπνισης. Το ταξίδι του ήρωα στήνεται για να παιχτεί με το μεγάλο του αντίπαλο, τον εαυτό του. Γίνεται απρόβλεπτο και συνθέτει λίγο λίγο μια υπερβατική πραγματικότητα ανοιχτή στην αμφισβήτηση, αλλά και στη μύχια αλήθεια του ανθρώπου.

Ερμηνεύει ο Γιάννης Δεγαΐτης

Σκηνοθεσία:


Παναγιώτης Ναρλής

Σκηνικά - Κοστούμια:

Αιμιλία Αποστολίδου

Video art:


Nίκος Λάμπρου

Μουσική επιμέλεια:

Καλλιόπη Ναρλή

Βοηθός σκηνοθέτης:

Παναγιώτης Περλέγκας

Κατασκευές:


Κώστας Αβραμιώτης

Οργάνωση παραγωγής:
Σταματία Αντωνάτου

Παραγωγή:


Εταιρεία Θεάτρου Η ΑΛΛΗ ΠΛΕΥΡΑ

Δευτέρα 14 Ιανουαρίου έως Τρίτη 26 Φεβρουαρίου 2013

κάθε Δευτέρα & Τρίτη στις 21:30

Το σώμα του χρόνου (Η στιγμή)

του Σωτήρη Μ. Σαμπάνη

Σκηνοθεσία: Παναγιώτης Ναρλής

με τον Γιάννη Δεγαΐτη

Αίθουσα: Black Box
Διάρκεια: 75’

Τιμές εισιτηρίων:   13€, ενιαίο
*******

Δευτέρα 21 Ιανουαρίου έως Τρίτη 26 Φεβρουαρίου 2013
Κάθε Δευτέρα και Τρίτη στις 21:00
Ο Δήμιος του Έρωτα

του Ίρβιν Γιάλομ

Σκηνοθεσία  Κώστας Γάκης

με τους 

Ξένια Καλογεροπούλου, Μηνά Χατζησάββα

http://www.youtube.com/watch?v=DqD2znBsDXM&feature=plcp
http://www.youtube.com/watch?v=ZiAWmZmS2Mg&feature=plcp
Μια πολύ ενδιαφέρουσα «συνάντηση» πρόκειται να λάβει χώρα στο Θέατρο του Ιδρύματος Μιχάλης Κακογιάννης από τη Δευτέρα 21 Ιανουαρίου έως την Τρίτη 26 Φεβρουαρίου 2013, κάθε Δευτέρα και Τρίτη στις 21:00. Για πρώτη φορά θα συναντηθούν επί σκηνής η Ξένια Καλογεροπούλου και ο Μηνάς Χατζησάββας ως πρωταγωνιστές της θεατρικής μεταφοράς του σπουδαίου διηγήματος του Ιρβιν Γιάλομ Ο Δήμιος του Έρωτα, σε σκηνοθεσία του Κώστα Γάκη.
 Η εβδομηντάχρονη Θέλμα (Ξένια Καλογεροπούλου), χορεύτρια στο παρελθόν, διακατέχεται από μια έντονη ερωτική εμμονή για τον προηγούμενο και κατά πολύ νεότερο ψυχοθεραπευτή της, τον Μάθιου, με τον οποίο πριν 8 χρόνια είχε συνάψει μια σύντομη ερωτική σχέση. Οι εικοσιεφτά μέρες που διήρκεσε η σχέση αυτή έχουν καρφωθεί στο μυαλό της και την καθιστούν ανήμπορη να συνεχίσει τη ζωή της. Ο καινούριος της ψυχοθεραπευτής, ο Ίρβιν (Μηνάς Χατζησάββας) θα προσπαθήσει κατά τη διάρκεια των συνεδριών τους να ξεριζώσει με κάθε θεραπευτικό μέσο που διαθέτει αυτή την εμμονή.

 Η παράσταση είναι ένας συνδυασμός θεάτρου και χοροθεάτρου, καθώς μια μπαλαρίνα (Έλενα Γεροδήμου) αναπαριστά χορογραφικά την ψυχή της Θέλμα, ο ηθοποιός που υποδύεται τον Μάθιου (Χρήστος Παπαδόπουλος) είναι ταυτόχρονα και χορευτής και αλληλεπιδρά με την μπαλαρίνα, ενώ και οι 2 πρωταγωνιστές της ιστορίας μπαίνουν κι αυτοί σε μια κινησιολογική περιπέτεια μαζί τους. Το γήρας, ο έρωτας, η δύσκολη επικοινωνία προσεγγίζονται με λεπτό χιούμορ και ταχείς ρυθμούς, οι οποίοι εξυπηρετούν το στόχο της παράστασης να σπάσει τη σοβαροφάνεια που καραδοκεί όποτε θέτουμε μεγάλα ερωτήματα για τη ζωή.  

Μετάφραση: Ευαγγελία Ανδριτσάνου

Θεατρική διασκευή – μουσική – σκηνοθεσία: Κώστας Γάκης
Σκηνικά-κοστούμια: Παναγιώτα Κοκορού
Χορογραφίες: Έλενα Γεροδήμου, Χρήστος Παπαδόπουλος
Φωτισμοί: Σάκης Μπιρμπίλης
Βοηθός σκηνοθέτη: Ιφιγένεια Ντούμη
Παραγωγή:
Γιώργος Καρναβάς, Δημήτρης Παπαιωάννου, 



Αργύρης Παπαδημητρόπουλος, Διονύσης Μπουγάς

Γραφείο Τύπου: Βάσω Βασιλάτου 69 4444 7170 vasso@artblock.gr
Παίζουν: Ξένια Καλογεροπούλου, Μηνάς Χατζησάββας, Έλενα Γεροδήμου, Χρήστος Παπαδόπουλος

Δευτέρα 21 Ιανουαρίου έως Τρίτη 26 Φεβρουαρίου 2013

Κάθε Δευτέρα και Τρίτη στις 21:00
Ο Δήμιος του Έρωτα του Ίρβιν Γιάλομ
Σκηνοθεσία  Κώστας Γάκης

Αίθουσα:  Θέατρο

Διάρκεια παράστασης: 75'

Τιμή εισιτηρίων: 
15€, κανονικό



12€,  Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)  /ΑμΕΑ /  Άνω των 65
Το βιβλίο κυκλοφορεί από τις Εκδόσεις Άγρα 

Σημείωμα σκηνοθέτη

«Ο δήμιος του έρωτα» με συγκινεί πάρα πολύ ως ιστορία. Μια 70χρονη γυναίκα η Θέλμα τα 8 τελευταία χρόνια της ζωής της διακατέχεται από μια ερωτική εμμονή για τον Μάθιου, τον προηγούμενο θεραπευτή της. Μαζί με τον Ίρβιν τον τωρινό ψυχοθεραπευτή της προσπαθούν με κάθε τρόπο να ξεριζώσουν την εμμονή κι έτσι γεννιέται ανάμεσά τους μια πολύ τρυφερή και ανθρώπινη σχέση. Η Θέλμα στα νιάτα της ήταν μπαλαρίνα και μέσα στο έργο αναφέρεται ότι 2 φορές αισθάνθηκε ευτυχισμένη: όταν χόρευε και τις 27 μέρες που έζησε τον έρωτα με τον Μάθιου. 

Αυτό που με μαγεύει γενικά στα βιβλία του Γιάλομ είναι ότι δεν νιώθεις την ψυχρότητα και την απόσταση εκ μέρους του θεραπευτή αλλά ένα βαθύ ανθρώπινο ενδιαφέρον, ένα πάθος για επικοινωνία και ουσιαστική προσφορά. Το συγκεκριμένο κείμενο του Γιάλομ έχει πολλά να μας πει για τις εμμονές του έρωτα, για το γήρας, για την έλλειψη επικοινωνίας στις σχέσεις μας και για τις επιφανειακές μας  βεβαιότητες που είναι καλό που και που να τις ταρακουνάμε. Επίσης επειδή η εμπειρία μου στη σκηνοθεσία έχει κυρίως να κάνει με κωμωδίες είναι η πρώτη φορά που θέλω να αγγίξω μια πιο υπαρξιακή πλευρά του θεάτρου. Στόχος μου είναι να σπάσω την προκατάληψη ότι ένα υπαρξιακό θέαμα είναι βαρύ κι ασήκωτο φορτωμένο με παύσεις και σοβαροφάνεια. Αντίθετα «Ο δήμιος του έρωτα» ευελπιστώ να είναι μια καλοκουρδισμένη παράσταση με κοφτό και απροσδόκητο μοντάζ, να χρησιμοποιήσω δηλαδή τους ρυθμούς που έμαθα από τις κωμωδίες σε ένα θέαμα πιο υπαρξιακό. 

Κώστας Γάκης

*******
Σάββατο 12 Ιανουαρίου έως Παρασκευή 15 Φεβρουαρίου 2013
Κάθε Τετάρτη, Πέμπτη,  Παρασκευή, Σάββατο, Κυριακή  21:30 
Εκτός από 17 & 18/1 στις 22:30
ΓΡΑΦΗΜΑ

των Robert Lepage & Marie Brassard

Σκηνοθεσία: Χρήστος Λύγκας

Ένα έργο για την αλήθεια και τις συνέπειες της
Το «Γράφημα» (πρωτότυπος τίτλος: Polygraph) των Robert Lepage & Marie Brassard  γράφτηκε το 1997 και γνώρισε μια επιτυχημένη πορεία σε καναδικές και βρετανικές θεατρικές σκηνές και παρουσιάζεται από τις 12 Ιανουαρίου έως τις 15 Φεβρουαρίου 2013 στο ΙΜΚ.
Πρόκειται για ένα έργο που συνδυάζει τη ρεαλιστικότητα και τη σωματοποίηση πάνω στη σκηνή των έντονων συναισθημάτων των ηρώων του με την έντονη χρήση video art στη διάρκεια της παράστασης. 
Το «Γράφημα» μας μεταφέρει περίπου είκοσι χρόνια πριν: Βρισκόμαστε στον Καναδά λίγο πριν την εποχή της πτώσης του τείχους του Βερολίνου. Η αναμόχλευση του ανεξιχνίαστου θανάτου μιας νεαρής κοπέλας είναι η αφορμή για να ξεκινήσει μια περίεργη ιστορία ανάμεσα σε τρία πρόσωπα που συνδέονται μεταξύ τους με κρυφούς και φανερούς τρόπους: Ο Φρανσουά, ένας νεαρός σερβιτόρος, ήταν ύποπτος για το φόνο της κοπέλας και παρόλο που το τεστ ανίχνευσης ψεύδους στο οποίο υπεβλήθη αποδείχθηκε αρνητικό, κανείς ποτέ δεν του είπε την αλήθεια, αφήνοντας τον στην αμφιβολία. Ο Ντέιβιντ, ο Γερμανός εγκληματολόγος, που βρήκε καταφύγιο από την ταραγμένη εκείνη την εποχή πατρίδα του στον Καναδά ήταν εκείνος που πριν χρόνια έκανε το τεστ στον Φρανσουά και έρχεται ξανά αντιμέτωπος με τους εφιάλτες του… Συνδετικός κρίκος ανάμεσα στους δύο η Λούσυ, μια νεαρή ηθοποιός που έχει αναλάβει να παίξει το ρόλο της κοπέλας που έδεσε για πάντα τη ζωή των δύο ανδρών σε μια ταινία που γυρίζεται για την ιστορία της δολοφονίας της. Στο «Γράφημα» το παρελθόν και το παρόν μπερδεύονται πάνω στη σκηνή, εντείνοντας τα προσωπικά αδιέξοδα των ηρώων του. Τα τρία πρόσωπα συνδέονται μεταξύ τους με σχέσεις που μοιάζουν άλλοτε να έχουν ύφη ερωτική και άλλοτε βασανιστική. Το τέλος της ιστορίας αντικατοπτρίζει το τέλος μιας προσωπικής «εποχής» για τον καθέναν ξεχωριστά. 
Όπως σημειώνει ο σκηνοθέτης και εκ των πρωταγωνιστών Χρήστος Λύγκας: «Το Γράφημα του Robert Lepage μοιάζει σαν ένα παιχνίδι αντανακλάσεων της έννοιας της αλήθειας. Άραγε μήπως το θέατρο, η ερωτική πράξη ,τα παιχνίδια εξουσίας, μια δολοφονία, ο πολιτικός τεμαχισμός μιας πόλης, μια αυτοψία, μια διάλεξη, μια ανάκριση, μια ταινία, μια πρόβα, έχουν σαν κοινό παρονομαστή την ιδέα της αναπαράστασης! Κι έτσι γράφουμε την ιστορία μέσα από μικρές αναπαραστάσεις με αρχή και τέλος. Θάνατος ύπνος ... Eίναι μια ολοκλήρωση Άξια να την εύχεσαι θερμά (Άμλετ, Σαίξπηρ)... Να κοιμηθείς και ίσως να ονειρευτείς......Στο Γράφημα ο θάνατος μοιάζει σαν να έχει πάρει φως, όπως ένα κομμάτι φιλμ ή μια φωτογραφία και το σκοτάδι είναι διάφανο, διαυγές και σοφό σαν το Κρύο ή σαν ένα Όνειρο».
Το έργο παρουσιάστηκε για λίγες παραστάσεις και με διαφορετικούς ερμηνευτές το Μάρτιο 2009 στην Τεχνόπολη του Δ. Αθηναίων. 
Σκηνοθεσία: Χρήστος Λύγκας 

Μετάφραση: Χριστίνα Μπάμπου-Παγκουρέλη 

Κοστούμια/ διαμόρφωση σκηνικού χώρου: Γιάννης Μετζικώφ 

Φωτισμοί: Κατερίνα Μαραγκουδάκη 

Πρωτότυπη μουσική σύνθεση: Σταύρος Γασπαράτος 

Video art: Βάνα Κωσταγιόλα 

Κινησιολογία: Ζωή Χατζηαντωνίου 

Φωτογραφίες παράστασης: Αλεξάνδρα Χατζηιορδάνη 

Υπεύθυνος Επικοινωνίας: Νίκος Τριβουλίδης, 6946009248 

Πρωταγωνιστούν: Χρήστος Λύγκας, Αντιγόνη Δρακουλάκη, 


        Βασίλης Μαργέτης 

Σάββατο 12 Ιανουαρίου έως Παρασκευή 15 Φεβρουαρίου 2013

Κάθε Τετάρτη, Πέμπτη,  Παρασκευή, Σάββατο, Κυριακή  21:30 

Πέμπτη 17 & Παρασκευή 18 Ιανουαρίου, ώρα έναρξης: 22:30

ΓΡΑΦΗΜΑ των Robert Lepage & Marie Brassard
Σκηνοθεσία: Χρήστος Λύγκας

Αίθουσα: Black Box
Διάρκεια: 80΄
Τιμές Εισιτηρίων: 10€ ενιαίο
********
Δευτέρα 14 Ιανουαρίου 2013, στις 20:30

ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ

περισσότερα  ...Ρεβύθια

με την παραμυθού Σάσα Βούλγαρη

και τους μαθητές της!
Υπάρχουν ιστορίες λογιώ – λογιώ...

Παλιές, Όμορφες, Ταξιδιάρικες, Παράξενες, Πικάντικες, Ερωτικές...

που κυλάνε από δω κι από κει, όπου βγάλει το μονοπάτι, σαν τα ρεβίθια...  ξέρεις...  που μασουλούσανε παλιά όταν τις ακούγανε από το στόμα της παραμυθούς...
Τέτοιες ιστορίες, τέτοια παραμύθια... σαν ρεβίθια (και πικάντικα) θα αφηγηθεί για δεύτερη χρονιά  η Σάσα Βούλγαρη, ειδικά και αυστηρά για μεγάλους! Και πάλι Δευτέρες, χωρίς πρόγραμμα, εφ΄ όλης της... ύλης! Ελεύθερα, αυτοσχεδιαστικά και ανάλογα με τα κέφια της στιγμής!
Κάθε φορά, σε παρουσίαση έκπληξη θα είναι κοντά της και κάποιοι από τους μαθητευόμενους στα σεμινάριά της

Δέχεται και... παραγγελιές... 

ΒΡΑΔΙΕΣ ΑΦΗΓΗΣΗΣ ΑΥΣΤΗΡΑ ΓΙΑ ΕΝΗΛΙΚΟ ΚΟΙΝΟ

" περισσότερα ...Ρεβίθια..."

με την παραμυθού Σάσα Βούλγαρη

Δευτέρα 14 Ιανουαρίου 2013, στις 20:30

Αίθουσα: Black Box
Διάρκεια: 60'

Εισιτήριο: 10€, ενιαίο
*******
Μουσική
Τετάρτη 9 Ιανουαρίου 2013, στις  21:00

Συναυλία

Μιχάλης Γρηγορίου

"Η Λήδα και ο Κύκνος"

τραγουδούν: Σαβίνα Γιαννάτου & Δώρος Δημοσθένους

Ύστερα από αρκετά χρόνια απουσίας ο Μιχάλης Γρηγορίου επανέρχεται με δυο συναυλίες που θα δοθούν στο Ίδρυμα Μιχάλης Κακογιάννης, τον Ιανουάριο και το Φεβρουάριο 2013. 

Στην πρώτη συναυλία, που θα δοθεί την Τέταρτη 9 Ιανουαρίου 2013, στις 21:00, θα παρουσιαστούν τα έργα: “Eξη τραγούδια χωρίς λόγια”, ο κύκλος τραγουδιών “Η Λήδα και ο Κύκνος” σε ποίηση Κατερίνας Καριζώνη,  και  -σε πρώτη εκτέλεση στην Αθήνα- οι κύκλοι  τραγουδιών “Μωβ”, σε στίχους Επτανησίων ποιητών και “Purple” πάνω σε σονέτα του Σαίξπηρ. 

Συμμετέχουν:

Σαβίνα Γιαννάτου και ο Δώρος Δημοσθένους (τραγούδι) 

και οι μουσικοί Διονύσης Βερβιτσιώτης (βιολί),  Βαγγέλης Νίνα (τσέλο) 

και Μιχάλης Γρηγορίου (πιάνο)

Για τα έργα που θα παρουσιαστούν σημειώνει ο συνθέτης Μιχάλης Γρηγορίου: “Έργα σαν κι αυτά του κύκλου “Η Λήδα και ο Κύκνος”, πολύ περισσότερο δε σαν τους κύκλους “Purple” και “Μωβ” δεν θα μπορούσε πλέον να λεχτεί ότι αποτελούν κάποια “προσπάθεια για ένα γεφύρωμα ανάμεσα σε μια μουσική που χαρακτηρίζεται ως “σοβαρή” και σε μια μουσική που λειτουργεί ως “ελαφριά”..,” όπως σημείωνα πριν από χρόνια, στο εσώφυλλο των “Ανεπίδοτων Γραμμάτων”, όταν είχα πρωτοδοκιμάσει τις δυνάμεις μου στο χώρο της τραγουδιού και της δισκογραφίας, κι’ όπως εξακολουθούσα να πιστεύω τα επόμενα χρόνια όταν έφτιαχνα άλλους παρομοίους κύκλους τραγουδιών, μέχρι και το “Μπλε”. 

Θα έλεγα ότι τέτοια τραγούδια ξεφεύγουν από την παράδοση του λεγόμενου “έντεχνου ελληνικού τραγουδιού” -και ειδικότερα από την παράδοση του Μάνου Χατζιδάκι που σίγουρα με επηρέασε ιδιαίτερα στο παρελθόν- κι’ αρχίζουν να ανήκουν μάλλον στο χώρο της μουσικής δωματίου, με την έννοια που απέκτησε αυτός ο όρος στο πλαίσιο της δυτικής έντεχνης μουσικής”. 


Ο Μιχάλης Γρηγορίου γεννήθηκε το 1947 στην Αθήνα. Είναι γιός του σκηνοθέτη Γρήγορη Γρηγορίου και της ποιήτριας Μαρίας Παπαλεονάρδου. Άρχισε μαθήματα πιάνου από ηλικία 5 χρονών με την Καίτη Παπαλεονάρδου. Αποφοίτησε από τη Σχολή Αρχιτεκτονικής του ΕΜΠ, ενώ παράλληλα ξεκίνησε μαθήματα σύνθεσης με τον Γ. Α. Παπαϊωάννου με τον οποίο όμως σύντομα διαφώνησε και αποφάσισε να διδάξει μόνος τον εαυτό του μουσική. 

Έχει συνθέσει πλήθος έργων για πιάνο, για σύνολα μουσικής δωματίου, για ορχήστρα και χορωδία, για synthesizers, κύκλους τραγουδιών, καθώς και μουσική για θέατρο και κινηματογράφο. 

¨Έργα του κυκλοφορούν σε 12 cds. Mεταξύ αυτών περιλαμβάνονται η καντάτα “ΑΝΕΠΙΔΟΤΑ ΓΡΑΜΜΑΤΑ” (σε ποίηση Α. Αλεξάνδρου), οι κύκλοι τραγουδιών “Η ΑΓΑΠΗ ΕΙΝΑΙ Ο ΦΟΒΟΣ” (σε ποίηση Μ. Αναγνωστάκη), “Ο ΟΔΥΣΣΕΑΣ ΣΤΟ ΠΟΤΑΜΙ” και “ΑΠΟΧΑΙΡΕΤΙΣΜΟΙ ΤΗΣ ΘΑΛΑΣΣΑΣ” (σε ποίηση Τ. Σινόπουλου), “ΜΠΛΕ” (σε ποίηση  Ρ. Παπανικόλα), το ορατόριο “ΣΚΟΤΕΙΝΗ ΠΡΑΞΗ” (βασισμένο στο ομώνυμο ποιητικό έργο του Τ. Λειβαδίτη), κλπ. 

Έχει δώσει πολλές συναυλίες, στις περισσότερες από τις οποίες συμμετείχε ως πιανίστας, αλλά κι’ ως εκτελεστής synthesizers, τα οποία αντιμετώπισε ανέκαθεν ως όργανα με ερμηνευτικές αξιώσεις. Το ορατόριο του “ΕΓΩ, Η ΑΝΤΙΓΟΝΗ” παρουσιάστηκε το 1999 στην Επίδαυρο σε σκηνοθεσία Ν. Κούνδουρου. 

Yπήρξε επί 20 χρόνια συνεργάτης του Τρίτου Προγράμματος, όπου εγκαινίασε και τη σειρά  εκπομπών “Το Μουσικό Εργαστήρι του Tρίτου” που έδωσε την ευκαιρία σε πλήθος Ελλήνων μουσικών να παρουσιάσουν πρωτότυπη δουλειά τους.  

Εκτός από τη σύνθεση ασχολήθηκε συστηματικά με την κοινωνική ιστορία της τέχνης και με την ψυχολογία της αισθητικής αντίληψης. Έχει διδάξει κοινωνική ιστορία της μουσικής και στοιχεία ψυχολογίας της μουσικής αντίληψης στο Πανεπιστήμιο Αθηνών και στο Πανεπιστήμιο Θεσσαλίας, ενώ έχει δώσει κατά καιρούς σειρές διαλέξεων και σεμιναρίων. Συνέβαλε καθοριστικά στην ίδρυση του “Πρότυπου Μουσικού Κέντρου Πειραιά”, του οποίου υπήρξε για ένα διάστημα καλλιτεχνικός διευθυντής.

¨Έχει μεταφράσει πολλά θεωρητικά δοκίμια πάνω στη μουσική, ενώ έχει συγγράψει και το δίτομο εκπαιδευτικό βιβλίο “Μουσική για παιδιά και για  έξυπνους μεγάλους” (εκδόσεις ΝΕΦΕΛΗ) καθώς και την  εκτεταμένη θεωρητική μελέτη “ΜΟΥΣΙΚΗ ΑΝΤΙΛΗΨΗ ΚΑΙ ΔΗΜΙΟΥΡΓΙΑ : Kαθολικές σταθερές και πολιτιστικές μεταβλητές” (υποβλήθηκε ως διδακτορική διατριβή στο Ιόνιο Πανεπιστήμιο τον Απρίλιο του 2007 και κυκλοφόρησε το 2011 από τις εκδόσεις ΝΕΦΕΛΗ). 

Σύντομα πρόκειται να κυκλοφορήσει και το αυτοβιογραφικό βιβλίο του “Mαθαίνοντας φυσαρμόνικα : Ασκήσεις αυτοπαρατήρησης ενός Έλληνα συνθέτη”.
Τετάρτη 9 Ιανουαρίου 2013, στις 21:00

Συναυλία Μιχάλη Γρηγορίου

"Η Λήδα και ο Κύκνος"

με την Σαβίνα Γιαννάτου και τον Δώρο Δημοσθένους

Αίθουσα: Θέατρο

Διάρκεια: 90' (με διάλειμμα)

Τιμές Εισιτηρίων:     12€, Κανονικό 
  8€, Σπουδαστές Ωδείων / Μαθητικό /Φοιτητικό / Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) & Ευρωπαϊκής Κάρτας Νέων/  Κάτοχοι Κάρτας  Πολιτισμού/ Κάτοχοι Κάρτας Club IFA (Γαλλικού Ινστιτούτου) / Κάτοχοι Κάρτας ΙΤΙ (ΕΚΔΙΘ)/ΑμΕΑ / Άνω των 65 

*******

Προβολή

Κυριακή 13 Ιανουαρίου 2013, στις 21:00
"Η αλησμόνητος Αρετσού Κωνσταντινουπόλεως"

Ιστορικό ντοκιμαντέρ

του Γρηγόρη Οικονομίδη

http://vimeo.com/52807893
Είσοδος ελεύθερη - Απαραίτητη η κράτηση θέσεων

Το ιστορικό ντοκιμαντέρ του Γρηγόρη Οικονομίδη με τίτλο «Η αλησμόνητος Αρετσού Κωνσταντινουπόλεως» έχει ως θέμα την ιστορική εξέλιξη της κωμόπολης της Αρετσούς, του βυζαντινού Ρυσίου (σημερινή Darica) από την αρχαιότητα μέχρι σήμερα και την καθημερινή ζωή των κατοίκων της. 

Γίνεται εκτενής αναφορά  στη γεωμορφολογία της περιοχής, τη συγκοινωνιακή σύνδεση της Aρετσούς με την Κωνσταντινούπολη και τη αρχιτεκτονική της παράδοση.  Διεξοδικά παρουσιάζεται η θρησκευτική ζωή, η παιδεία, η σχέση των κατοίκων με τη θάλασσα, τα επαγγέλματα, η κοινωνική και οικονομική ζωή του τόπου αλλά και στοιχεία σχετικά με τη διοικητική οργάνωση της κοινότητας, τα προϊόντα, καθώς και λαογραφικό υλικό με έμφαση στο μουσικό ιδίωμα. Ιδιαίτερη αναφορά γίνεται στην πυρκαγιά του 1910 και την εσπευσμένη εγκατάλειψη της πόλης κατά τη Μικρασιατική Καταστροφή στα τέλη Σεπτεμβρίου 1922.

Τέλος, αναπτύσσεται η νεότερη ιστορία της Αρετσούς, από την εκκένωσή της στο πλαίσιο της εφαρμογής της Συνθήκης της Λωζάννης περί ανταλλαγής πληθυσμών μέχρι σήμερα, με αναφορά τόσο στους τόπους όπου κατέληξαν οι πρόσφυγες (Αρετσού Καλαμαριάς, Νέο Ρύσιο Θέρμης, Αρετσού Αναβύσσου, Λαύριο και HΠA) όσο και στην εξέλιξη της Nτάριτζας (Darιca) και τους μουσουλμάνους που έφτασαν εκεί ως ανταλλάξιμοι κυρίως από την Κρήτη, τη Θεσσαλονίκη και τη Δράμα.

Το ντοκιμαντέρ καλύπτεται από προφορικές μαρτυρίες Αρετσιανών προσφύγων πρώτης γενιάς, νεωτέρων γενεών αλλά και αναφορές επιστημόνων που σχετίζονται με την περιοχή, εμπλουτισμένες από σπάνιο αρχειακό και σύγχρονο οπτικό και φωτογραφικό υλικό. 

Τεχνικά στοιχεία:

Αφήγηση: Ανδρέας Μαριανός

Κάμερα: Βάϊος Σύρρος, Γρηγόρης Οικονομίδης

Μουσική: Κυριάκος Καλαϊτζίδης - μουσικό σχήμα «εν χορδαίς»

Μοντάζ - Επεξεργασία ήχου: Χρήστος Γιαννακόπουλος

Επιστημονική επιμέλεια-σενάριο: Γρηγόρης Οικονομίδης

Πληροφορίες - επικοινωνία: www.aretsou.gr- film@aretsou.gr
Κυριακή 13 Ιανουαρίου 2013, στις 21:00
"Η αλησμόνητος Αρετσού Κωνσταντινουπόλεως"

Ιστορικό ντοκιμαντέρ του Γρηγόρη Οικονομίδη

Αίθουσα: Θέατρο

Διάρκεια: 80’
Είσοδος ελεύθερη - Απαραίτητη η κράτηση θέσεων.
Πληροφορίες - Κρατήσεις: 210 3418579, Δευ - Παρ: 11:00 - 14:00.
Θα τηρηθεί σειρά προτεραιότητας.   
******
Εκθέσεις
Πέμπτη 10 έως Πέμπτη 31 Ιανουαρίου 2013

Έκθεση Ζωγραφικής

"Η εμή Μάνη"

Λεωνίδας Μιχαλάκος

Εγκαίνια: Σάββατο 12 Ιανουαρίου 2013, στις 19:30

Με πρωταγωνιστή την πατρίδα του Μάνη, ο Λεωνίδας Μιχαλάκος εκθέτει στο Ίδρυμα Μ. Κακογιάννης 40 ιδιότυπα έργα ζωγραφικής από την Πέμπτη 10 έως την Πέμπτη 31 Ιανουαρίου 2013. Τα επίσημα εγκαίνια της Έκθεσης "Η εμή Μάνη" θα γίνουν το Σάββατο 12 Ιανουαρίου 2013, στις 19:30, με τη συμμετοχή της φλαουτίστας Κατερίνας Τσένς.
 Στα έργα του, διαφόρων διαστάσεων από 25Χ30 έως 65Χ95 εκ., ο ζωγράφος  καταγράφει Μανιάτικα μοιρολόγια και αποσπάσματα ποιημάτων που έχουν σχέση με τη Μάνη των: Διονυσίου Σολωμού, Νικηφόρου Βρεττάκου, Νίκου Γκάτσου. Χρησιμοποιεί περγαμηνόχαρτο και μελάνια γραφής όπως και ιδιοκατασκευασμένα μελάνια και την ιδιαίτερη Μικρογράμματο επισεσυρμένη Βυζαντινή γραφή. 

Το κάθε έργο στολίζεται με τοπία και λεπτομέρειες από την ελληνική φύση και παράδοση με την τεχνική της αυγοτέμπερας της αγιογραφίας, και ολοκληρώνεται με μεταλλικές επενδύσεις από καθαρά φύλλα χρυσού και ασημιού. 

Επιπλέον εκτίθενται και μικρά "ελεύθερα" τοπία.

Ο Λεωνίδας Μιχαλάκος σημειώνει για την Μικρογράμματο επισεσυρμένη Βυζαντινή γραφή:  "Η γοητεία της συγκεκριμένης γραφής είναι ἡ ελευθερία της, ελευθερία βγαλμένη μέσα από αυστηρό ρυθμό κανόνες και κοπιαστική εργασία. Πιστεύω πώς οι ιδιότητες αυτές που χαρακτηρίζουν τη μικρογράμματο επισεσυρμένη, την καθιστούν ιδανικό εργαλείο για την απόδοση-μεταγραφή μιας άλλης μορφής τέχνης της προφορικής λαϊκής μας παράδοσης, το αξεπέραστο σε ρυθμό, ποιητικότητα, ψυχισμό, ελευθερία έκφρασης, Μανιάτικο μοιρολόι".
Και ο ζωγράφος Χρίστος Παπαδάκης παρατηρεί: " Μνήμες υφαίνουν τη ζωή μας...

Πού ξεδιπλώνονται όταν σκιρτάει η ψυχή, για να μας στείλουν χρόνια πίσω. Έτσι, όταν γνωρίστηκα με τα έργα του Λεωνίδα . επέστρεψα εκεί στην χαμηλόσκεπη εκκλησιά με τα βαρύδετα βιβλία, τα κατάστικτα από κεριά και αγγίγματα. Τα πρωτογράμματά τους τυπωμένα περίτεχνα, συγγένευαν με την σεπτή αρχοντιά των χειρογράφων.

.

Κι ύστερα, βγαίνεις έξω στις κατηφόρες με τις μανιάτικες φραγκοσυκιές και τα πυργόσπιτα . απ' όπου ξεκίνησε κι εκείνος. Περπατάς δίπλα στα ροζιασμένα λιόδεντρα και χορταίνεις κριθαρόψωμο κι αέρα. Νιώθεις τις πέτρες που σκληραίνουν σαν καρδιές, για να μπορούν ν΄ αντέξουν. Και πόσο σου λείπουν οι άνθρωποί σου... κι ένας ολιγογράμματος παπάς να κάνει δέηση   στο μνήμα τους.

Γράμμα το γράμμα ζει την τέχνη του ο Λεωνίδας. Πινελιά την πινελιά.

Εικόνες, μυρωδιές κι ακούσματα ξεκολλούν απ' τα έργα του και  σαν οξυγόνο τα εισπνέεις." 

Ο Λεωνίδας Μιχαλάκος γεννήθηκε στη Μάνη (Κότρωνας) το 1959. Σπούδασε στη Σχολή Καλών Τεχνών Τήνου με δάσκαλο τον γλύπτη Γιάννη Μανιατάκο (1980-83), και παρακολούθησε Σεμινάρια Ελληνικής Παλαιογραφίας - ΜΙΕΤ – Παλαιογραφικό Αρχείο (2001-03) και Εργαστήριο Ψηφιδωτού - ΥΠ.ΠΟ – Κέντρο Εφαρμοσμένων Τεχνών (2005-06).

Είναι μέλος του Επιμελητηρίου Εικαστικών Τεχνών Ελλάδος (από το 1996)

Έχει πάρει μέρος σε πολλές ομαδικές εκθέσεις και έχει κάνει δύο ατομικές.

Έχει ασχοληθεί επισταμένα με την αποκατάσταση και συντήρηση μαρμάρινων γλυπτών και μνημείων: ΑΡΣΑΚΕΙΟ ΜΕΓΑΡΟ – Ζωγραφική αποκατάσταση των αιθουσών του κεντρικού κτιρίου (1992), ΜΟΥΣΕΙΟ ΜΠΕΝΑΚΗ – Συντήρηση, αποκατάσταση και επανέκθεση των μαρμάρινων γλυπτών της συλλογής του μουσείου (1996-2000). ΚΟΙΜΗΤΗΡΙΟ ΑΘΗΝΩΝ – Αποκατάσταση και συντήρηση μαρμάρινων υπαίθριων γλυπτών και μνημείων (1998). Κτίριο ALPHA BANK Ηρακλείου Κρήτης – Αισθητική αποκατάσταση των λίθινων γλυπτών στοιχείων του κτιρίου (2003). ΜΟΥΣΕΙΟ ΙΣΛΑΜΙΚΗΣ ΤΕΧΝΗΣ-ΜΠΕΝΑΚΗ – Αισθητική αποκατάσταση, συντήρηση και επαναλειτουργία του μαρμαροθετήματος στον εκθεσιακό χώρο του μουσείου (2004). ΕΚΚΛΗΣΙΑΣΤΙΚΟ ΜΟΥΣΕΙΟ Ι.Μ. ΤΟΥΡΛΙΑΝΗΣ ΜΥΚΟΝΟΥ – Αισθητική αποκατάσταση και συντήρηση των γλυπτών εκθεμάτων της συλλογής του μουσείου (2005-2010). ΑΡΧΑΙΟΛΟΓΙΚΟ ΜΟΥΣΕΙΟ ΠΥΘΑΓΟΡΕΙΟΥ ΣΑΜΟΥ – Στήσιμο και παρουσίαση 15 μαρμάρινων γλυπτών (2009).

Από το 1987 έως το 1989 εργαζόταν στο Αρχαιολογικό Μουσείο Δήλου.
Από το 1990 έως σήμερα εργάζεται στο Εργαστήριο Επιφανειακής Συντήρησης του αρχαίου μαρμάρου των Μνημείων Ακροπόλεως.

Πέμπτη 10 έως Πέμπτη 31 Ιανουαρίου 2013

Λεωνίδας Μιχαλάκος 

Έκθεση Ζωγραφικής

Εγκαίνια: Σάββατο 12 Ιανουαρίου 2013, στις 19:30
Συμμετέχει: Κατερίνα Τσενς, φλάουτο

Εκθεσιακός χώρος πρώτου ορόφου

Ώρες λειτουργίας: Δευτέρα - Κυριακή 18:00 - 22:00

Είσοδος Ελεύθερη

Με την Υποστήριξη

 της Ένωσης Καθηγητών Ιατρικής Σχολής Πανεπιστημίου Αθηνών

******

Τρίτη 22 Ιανουαρίου έως Τρίτη 12 Φεβρουαρίου 2013

Έκθεση Τηνιακών μαρμαρογλυπτών 

& 

Εργαστήρια μαρμαρογλυπτικής, 

(τα Σαββατοκύριακα στο πλαίσιο της Έκθεσης)

Μια παράδοση τριών αιώνων που ζει, δημιουργεί και ελπίζει

Πνευματικό Εκπολιτιστ​ικό Κέντρο Πανόρμου Τήνου 

«Γιαννούλη​ς Χαλεπάς»
Επίσημα Εγκαίνια Έκθεσης: Τετάρτη 23 Ιανουαρίου 2013, στις 20:00
Είσοδος Ελεύθερη 

Από την Τρίτη 22 Ιανουαρίου 2013 έως την Τρίτη 12 Φεβρουαρίου 2013  το Ίδρυμα Μ. Κακογιάννης σε συνεργασία με το Πνευματικό Εκπολιτιστ​ικό Κέντρο Πανόρμου Τήνου «Γιαννούλη​ς Χαλεπάς» διοργανώνει Έκθεση Μαρμαρογλυπτικής  με έργα 13 καλλιτεχνών από την όμορφη και με μεγάλη παράδοση στη μαρμαρογλυπτική Τήνο. Επίσημα Εγκαίνια Έκθεσης: Τετάρτη 23 Ιανουαρίου 2013,  στις 20:00.
Οι καλλιτέχνες, εκτός από τα έργα τους, θα φέρουν μαζί τους από το νησί υλικά όπως και τα εργαλεία τους και κάθε Σαββατοκύριακο, στον ειδικά διαμορφωμένο υπόγειο χώρο του ΙΜΚ, θα στήνουν Εργαστήρια Μαρμαρογλυπτικής αποκαλύπτοντας σε όλους τρόπους και μυστικά της δουλειάς τους. 

Την Έκθεση, που πρώτο-διοργανώθηκε στην  Τήνο  το καλοκαίρι του 2012, θαύμασαν ήδη 11.000 περίπου επισκέπτες και με τη μεταφορά της στην Αθήνα, στο ΙΜΚ φιλοδοξεί να προσελκύσει το ενδιαφέρον ενός λίγο πιο διαφορετικού και  εξειδικευμένου αισθητικά κοινού. Οι Μαρμαρογλύπτες, τεχνίτες που ζουν και εργάζονται στην Τήνο, με τη δουλειά τους διεκδικούν μια ιδιαίτερη θέση στο πάνθεο της νεοελληνικής λαϊκής δημιουργίας. Όλοι τους προέρχονται από το αιχμηρό τοπίο της ΒΔ Τήνου όπου ο Πλάστης υπήρξε γαλαντόμος μόνο στις πέτρες, όπου υπάρχει μια ισχυρή καλλιτεχνική παράδοση μαρμαρογλυπτικής, που συνεχίζεται έως τις μέρες μας, ενισχυμένη από τη λειτουργία της Σχολής Καλών Τεχνών Πανόρμου στον Πύργο (1955). 

Οι Πανορμίτες μαρμαρογλύπτες συνεχίζουν την πολύχρονη παράδοση του τόπου τους, προσαρμοζόμενοι αναλόγως στις απαιτήσεις των καιρών ενώ  ταυτόχρονα στηρίζουν τη συντήρηση των αρχαιοτήτων σ’ ολόκληρη τη χώρα.  

Όπως σημειώνει ο Κώστας Δανούσης (Συγγραφέας, Μέλος του Πνευματικού Εκπολιτιστ​ικού Κέντρου Πανόρμου Τήνου «Γιαννούλη​ς Χαλεπάς): "Οι αλλαγές στο χώρο της αγοράς έπληξαν την εφαρμοσμένη μαρμαρογλυπτική (εκκλησιαστικά έργα, αρχιτεκτονικά μέλη σπιτιών). Όμως μέσα από την κρίση προβάλλει η διακοσμητική μαρμαρογλυπτική και αυτή, με τη σειρά της, διαβαίνει το κατώφλι της τεχνικής δεξιότητας και αναζητάει νέες ιδέες και φόρμες, ανοίγοντας διάλογο με τη σύγχρονη τέχνη. 
Έτσι σήμερα έρχεται στην Αθήνα, στο φιλόξενο χώρο του ΙΜΚ,    το έργο 13 Τηνιακών μαρμαρογλυπτών, περιμένοντας την επιδοκιμασία, αλλά και την κριτική, προσπαθώντας να πείσει ότι μια παράδοση τριών αιώνων ζει, δημιουργεί και ελπίζει. Ο καθένας τους και μια ξεχωριστή ιστορία, ένας ιδιαίτερος αισθητικός προβληματισμός. Η νεότερη γενιά των μαρμαρογλυπτών του τόπου μας, χωρίς να εγκαταλείπει τις ρίζες που πότισαν επί δεκαετίες την εξέλιξή της, αναπτύσσει σύγχρονες ενδιαφέρουσες αναζητήσεις, προσδοκώντας να επενδύσει με ομορφιά το σύγχρονο προβληματισμό."

Τα Εργαστήρια Μαρμαρογλυπτικής που θα λειτουργήσουν τα Σαββατοκύριακα κατά τη διάρκεια της Έκθεσης στο ΙΜΚ, φιλοδοξούν να καταστήσουν κοινωνούς, όλους όσοι ενδιαφέρονται σε μία διαδικασία η οποία  δεν είναι μόνον τέχνη και τεχνική, αλλά και  βιωματική εμπειρία που μονάχα έως ένα βαθμό διδάσκεται. Είναι ζήτημα βιωτής παράδοσης από τον πατέρα στο γιο, από τη μια γενιά στην άλλη.

Οι επισκέπτες θα έχουν την ευκαιρία να παρακολουθήσουν μια υψηλής εξειδίκευσης τεχνική εμπειρία, αλλά και να έλθουν σε επαφή, ο καθένας «κατά το έχει» του με ένα φαινόμενο που συναποτελείται από μια ξεχωριστή στάση ζωής και σπάνια καλλιτεχνική δημιουργική έκφραση.
Με την ευγενική χορηγία: Μάρμαρα Διονύσου ΑΕΒΕ - DIONYSSO MARBLE  



         ΕΛΛΗΝΙΚΗ ΕΤΑΙΡΙΑ ΓΡΑΝΙΤΩΝ 



         Marmoline
Τρίτη 22 Ιανουαρίου 2013 έως Τρίτη 12 Φεβρουαρίου 2013
Επίσημα Εγκαίνια Έκθεσης: Τετάρτη 23 Ιανουαρίου 2013, στις 20:00
Έκθεση Τηνιακών μαρμαρογλυπτών 

& 

Εργαστήρια μαρμαρογλυπτικής, 

Πνευματικό Εκπολιτιστ​ικό Κέντρο Πανόρμου Τήνου 

«Γιαννούλη​ς Χαλεπάς»

Αίθουσες: Εκθεσιακός Χώρος 2ου ορόφου, Video-room ισογείου

Ώρες λειτουργίας Έκθεσης: Δευτέρα - Κυριακή 18:00 - 22:00
Εργαστήρια μαρμαρογλυπτικής, 

τα Σαββατοκύριακα 26/27.1, 2/3.2, 9/10.2 16/17.2. 2013 

Αίθουσα: Ειδικά διαμορφωμένος υπόγειος χώρος
Είσοδος Ελεύθερη 
*******

συνεχίζονται οι εκθέσεις
· Κυριακή 9 Δεκεμβρίου 2012  έως Κυριακή 6 Ιανουαρίου 2013

Έκθεση «παραμυθο ...σχεδιάσματα»
παραμυθοφορεσιές και παραμυθοκατασκευές 

από Σχεδιαστές του Ομίλου σπουδών μόδας PANSIK
πάνω σε αφηγήσεις της παραμυθούς Σάσας Βούλγαρη

Εγκαίνια: Κυριακή 9 Δεκεμβρίου 2012, στις 12:00

Εκθεσιακός χώρος ισογείου

Ώρες λειτουργίας: Δευτέρα - Κυριακή. Είσοδος Ελεύθερη
· Παρασκευή 14 Δεκεμβρίου 2012  έως Κυριακή 20 Ιανουαρίου 2013

Έκθεση Ζωγραφικής «Συνάντηση»

Κίκος Λανίτης, Ελένη Νικοδήμου,  Σταύρος Κίκας, Λευτέρης Ολύμπιος

Εκθεσιακός Χώρος 2ου Ορόφου
Ώρες λειτουργίας: Δευτέρα - Κυριακή 18:00 - 22:00. Είσοδος Ελεύθερη
· Σάββατο 15 Δεκεμβρίου 2012 έως Κυριακή 6 Ιανουαρίου 2013

Έκθεση Ζωγραφικής: «Μικρά παραμύθια»

IGLI GIORGO. 20 ζωγραφικοί πίνακες, ένας διάλογος στην καρδιά του καλλιτέχνη
Εγκαίνια: Σάββατο 15 Δεκεμβρίου 2012 στις 18:00
Εκθεσιακός Χώρος 1ου Ορόφου
Ώρες λειτουργίας: Δευτέρα - Κυριακή 18:00 - 22:00. Είσοδος Ελεύθερη
******
Παραστάσεις για Παιδιά
ΚΥΡΙΑΚΕΣ με ΚΟΥΚΛΟΘΕΑΤΡΟ

Κάθε Κυριακή, στις 11.30

Εναλλασσόμενο πρόγραμμα παραστάσεων κουκλοθέατρου

για παιδιά από την Unima Ελλάς
Πρωινές εκπαιδευτικές παραστάσεις για σχολεία
Πρόκειται για τη συνέχεια της πολύ επιτυχημένης συνεργασίας του ΙΜΚ με την Unima Ελλάς. Το ΙΜΚ για τρίτη χρονιά δίνει στέγη στην τέχνη της εμψύχωσης της κούκλας και προσφέρει στο κοινό, έναν τόπο συνάντησης υπό τη σκέπη ενός θεσμού, πλέον, τις Κυριακές με Κουκλοθέατρο. Διαφορετικοί, κάθε Κυριακή, θίασοι, μέλη της Unima Ελλάς, παρουσιάζουν νέες αλλά και ήδη γνωστές δουλειές τους για όλους τους μικρούς φίλους του κουκλοθέατρου και για τις οικογένειές τους. 

Εναλλασσόμενες παραστάσεις: Κάθε Κυριακή στις 11:30

Τιμή εισιτηρίων: 8€

Αίθουσα: Black Box
*****
κάθε Κυριακή στις 12.30, με διαφορετικά παραμύθια
ΑΦΗΓΗΣΕΙΣ ΠΑΡΑΜΥΘΙΩΝ ΓΙΑ ΜΙΚΡΟΥΣ ΚΑΙ ΓΙΑ ΜΕΓΑΛΟΥΣ

τα παραμύθια των Αδελφών Γκριμ

και τα ελληνικά αδερφάκια τους

με την παραμυθού Σάσα  Βούλγαρη 

Πρωινές εκπαιδευτικές παραστάσεις για σχολεία
Μια περιπλάνηση στα μαγικά παραμύθια των αδερφών Grimm σε συνδυασμό με ελληνικές παραλλαγές τους!
Η Σάσα Βούλγαρη, αφηγείται γνωστές και άγνωστες ιστορίες επιλεγμένες από τα 211 παραδοσιακά παραμύθια που κατέγραψαν οι αδερφοί Γκριμ και τις συνδυάζει με αντίστοιχες παραλλαγές τους μέσα από τον τεράστιο πλούτο των ελληνικών λαϊκών παραμυθιών, αυτοσχεδιάζοντας, αναπλάθοντας, αναδημιουργώντας τα παραμύθια!!
τα παραμύθια των Γκριμ…

Είναι ίσως η κατάλληλη στιγμή να καταγράψουμε τούτα τα παραμύθια, αφού οι άνθρωποι που κρατούν ακόμα ζωντανή την παράδοση σπανίζουν ολοένα και περισσότερο. 

Αδερφοί Grimm, Κάσσελ, 3 Ιουλίου 1819

τα ελληνικά αδερφάκια τους!

Το νεοελληνικό παραμύθι είναι μια πάρα πολύ σοβαρή υπόθεση, τη σοβαρότητα της οποίας εντούτοις πολύ λίγοι ακόμα και τώρα έχουν αντιληφθεί. Σοβαρή υπόθεση από την άποψη της παράδοσης, της επιστήμης, της τέχνης, της ζωής»

Μ. Γ. Μερακλής

Ίσως, λίγοι να γνωρίζουμε ότι πια τα θέματα των παραμυθιών είναι οικουμενικά κι ότι παραλλαγές τους βρίσκουμε σε όλον τον κόσμο. Υπάρχει δηλαδή και... ελληνίδα Σταχτοπούτα, Χιονάτη, Κοντορεβιθούλης αλλά και όλοι οι υπόλοιποι παραμυθο – ήρωες! Μόνο που έχουν άλλα ονόματα: Αθοκατσούλα, Άσπρη σαν Χιόνι, Δαχτυλάκης και πολλά άλλα ακόμα!

200 ΧΡΟΝΙΑ ΑΠΟ ΤΗΝ ΠΡΩΤΗ ΕΚΔΟΣΗ ΤΟΥ ΒΙΒΛΙΟΥ ΤΩΝ ΑΔΕΡΦΩΝ GRIMM

20 ΧΡΟΝΙΑ ΑΦΗΓΗΣΕΙΣ ΠΑΡΑΜΥΘΙΩΝ ΜΕ ΤΗΝ ΣΑΣΑ ΒΟΥΛΓΑΡΗ

Με ιστορίες που αλλάζουν κάθε φορά, με λιτή σκηνική παρουσία, όπως ταιριάζει στα παραδοσιακά παραμύθια, με όχημα την φωνή της, το τραγούδι, την αυτοσχεδιαστική κίνηση και με μουσικά όργανα από όλο τον κόσμο η Σάσα αφηγείται για μικρά και μεγάλα παιδιά... από 5 έως 105 χρονών!

ΣΧΕΔΙΑΣΜΟΣ ΠΡΟΓΡΑΜΜΑΤΟΣ - ΠΡΩΤΟΤΥΠΗ ΙΔΕΑ, 

ΔΙΑΣΚΕΥΗ ΚΕΙΜΕΝΩΝ, ΑΦΗΓΗΣΗ, ΤΡΑΓΟΥΔΙ: ΣΑΣΑ ΒΟΥΛΓΑΡΗ
Κάθε Κυριακή στις 12.30

Αίθουσα: Κινηματογράφος

Διάρκεια: 60΄

Τιμές Εισιτηρίων: 8€



       6€ (Ομαδικό, άνω των 10 ατόμων)



 Προσφορά: 10 δωρεάν εισιτηρίων σε άνεργους γονείς, σε κάθε 


 παράσταση στο πλαίσιο της κοινωνικής πολιτικής του Ιδρύματος 
            Μιχάλης Κακογιάννης και σε συνεργασία με την Σάσα Βούλγαρη. 
ΣΗΜΑΝΤΙΚΟ: τα παιδάκια πρέπει να είναι το λιγότερο 4 ετών και να συνοδεύονται οπωσδήποτε από κάποιον ενήλικο! Τα παραμύθια είναι απολαυστικά για όλες τις ηλικίες, για αυτό όποιος θέλει μπορεί να τα ακούσει χωρίς να συνοδεύεται απαραίτητα  από παιδάκι!!!!

Καθημερινά: Οργανωμένες Αφηγήσεις για Σχολεία. Πληροφορίες ΙΜΚ: ΣΤΑΜΑΤΙΑ ΑΝΤΩΝΑΤΟΥ, 210-3418584. standonatou@yahoo.gr
******
παράταση

"Ο Μεγαλύτερος Θησαυρός του κόσμου"

ΛΩΤΙΝΟΣ ΗΛΙΟΣ

Θεατρική Παράσταση για όλη την Οικογένεια
(Αριθμός έγκρισης Υπ. Παιδείας: 102956/Γ7)

Πρωινές εκπαιδευτικές παραστάσεις για σχολεία
... κάθε Κυριακή στις 12.00 ( εκτός από την Κυριακή 6 Ιανουαρίου 2013)

«Αυτά που έχουν πραγματική αξία στη ζωή δεν αγοράζονται, προσφέρονται από καρδιά σε καρδιά»

Περίληψη…
Η Δροσιά, η Χρύσα και ο Σπίθας βρήκαν έναν σπάνιο χάρτη που οδηγούσε στο μεγαλύτερο θησαυρό του κόσμου. Προς μεγάλη τους έκπληξη δεν βρήκαν θησαυρό, αλλά ένα αλλόκοτο πλάσμα που πετάει το χάρτη μακριά λέγοντας: «Από εδώ και πέρα θα σας καθοδηγήσω εγώ!» Η εντολή του είναι να ακολουθήσει ο καθένας τη δική του πορεία, για να βρει το θησαυρό. Μόνος μπούσουλας ένα ρητό, διαφορετικό για τον καθένα, που ισχυρίζεται ότι θα τους βοηθήσει να ξεπεράσουν κάθε δυσκολία, που θα συναντήσουν στον δρόμο τους. 


«Πάντα να βοηθάς, ποτέ να μη βλάπτεις». «Όλους πάντα ν’ αγαπάς και το φόβο να πετάς». «Η αγάπη δίνει και συγχωρεί, ο εγωισμός παίρνει και λησμονεί».
Το κυνήγι του θησαυρού είναι γεμάτο διασκέδαση, περιπέτειες κι ανατροπές.... 
Συναντάνε απίθανα πλάσματα μέσα σε ένα δάσος γεμάτο ζωή. Δέντρα, ζώα, πουλιά, γίγαντες και ξωτικά γίνονται αφορμή να αναμετρηθούν… με τον εαυτό τους! Μόνος τους αντίπαλος ο ύπουλος Ίγκο, ο φύλακας του θησαυρού, που προσπαθεί να τους αποπροσανατολίσει με ένα μόνο τρόπο: «την αρνητική έκφραση του εαυτού τους». Θα καταφέρουν να τον νικήσουν και με ποιον τρόπο; 

Η παράσταση  είναι  ένα πολυθέαμα που συνδυάζει με επιτυχία τους παραδοσιακούς τρόπους θεατρικής έκφρασης με τη σύγχρονη τεχνολογία.  Με τη χρήση σύγχρονων μέσων (projecting, animation) ο σκηνικός χώρος μεταμορφώνεται συνεχώς, ζωντανεύει κι αλληλεπιδρά με τους ηθοποιούς και τους θεατές, κρατώντας αμείωτο το ενδιαφέρον σε όλη τη διάρκεια της παράστασης.  Οι ηθοποιοί, ξετυλίγουν το υποκριτικό και κωμικό τους ταλέντο μέσα σε μια πανδαισία ήχων, χρωμάτων, μουσικής και χορού, καθώς συναντούν γιγάντιες κούκλες, πλάσματα του θεάτρου σκιών και εκφραστικές μάσκες. Τα παιδιά, αλλά και οι μεγάλοι θεατές,  θα ανακαλύψουν στη διάρκειά της, διαμάντια όπως το θάρρος, η φιλία, η αγάπη, η ανιδιοτελής προσφορά, η ευγνωμοσύνη, η συγχώρεση, η αποδοχή της διαφορετικότητας. Γιατί, όπως λέει και ο ήρωας της παράστασης: «αυτά που έχουν πραγματική αξία στη ζωή δεν αγοράζονται, αλλά προσφέρονται από καρδιά σε καρδιά».


ΣΥΝΤΕΛΕΣΤΕΣ
Κείμενα - Στίχοι:

Άννα Παπαμάρκου, Λεωνίδας Ψέλτουρας

Σκηνοθεσία:

Άννα Παπαμάρκου
Μουσική Σύνθεση:

Βασίλης Μούστος
Μουσική Επιμέλεια:

Ευδαίμων Άμροτος
Κοστούμια:

Ντομινίκ Ντελκός
Animation:

Λεωνίδας Ψέλτουρας
Σκηνικά - Μάσκες - Κούκλες:
Άννα Παπαμάρκου
Σκηνικά:


Απολλωνία Θεοχάρις
Παίζουν:
Ειρήνη Ανδρέου, Μαρία Λογοθέτη, 


Χριστίνα Παπαβασιλείου, Άννα Παπαμάρκου

Διανέμονται δωρεάν στους εκπαιδευτικούς: Το ειδικό τεύχος του περιοδικού «Ανθρώπινες αξίες» που είναι αφιερωμένο στην παράσταση και τις αξίες που πραγματεύεται. Έχει έγκριση του Υπ. Παιδείας με αριθμό 19420/Γ7 και μπορεί να χρησιμοποιηθεί ως βοήθημα σχεδιασμού μαθήματος.  «Σας ευχαριστούμε...» (4 σελ.) έντυπο αφιερωμένο στο έργο των δασκάλων. Οργανώνονται παραστάσεις για τα σχολεία της πρωτοβάθμιας εκπαίδευσης: Οκτώβριος - Δεκέμβριος, καθημερινά, στις 10:00 π. μ. Κρατήσεις - Πληροφορίες: 210.5450698, 6947687132-3
"Ο Μεγαλύτερος Θησαυρός του κόσμου"

ΛΩΤΙΝΟΣ ΗΛΙΟΣ

Θεατρική Παράσταση για όλη την Οικογένεια

Από Κυριακή, 4 Νοεμβρίου 2012 και... κάθε Κυριακή στις 12.00
( εκτός από την Κυριακή 6 Ιανουαρίου 2013)
Αίθουσα: Θέατρο

Διάρκεια: 75’

Τιμές εισιτηρίων: 10€, Κανονικό 

                                    7€  Κάτοχοι Κάρτας Ανεργίας (ΟΑΕΔ) & Πολυτέκνων (ΑΣΠΕ) /


     Ομαδικό (άνω των 40 ατόμων)

*******
παράταση
Σάββατο 5, 12 & 19  Ιανουαρίου, στις 17:00
"Η ΥΠΕΡΟΧΗ ΑΓΚΑΛΙΑ ΤΗΣ ΜΑΜΑΣ ΜΟΥ"

Μια μουσικό-θεατρική παράσταση για μικρούς και μεγάλους

Σκηνοθεσία – σύλληψη ιδέας: Στέλλα Σερέφογλου
Πόση δύναμη κρύβει η αγκαλιά;

Πώς μπορεί να αποτυπωθεί μέσα από ήχους που παράγονται από το ίδιο

το σώμα, τις κλακέτες και το scat singing;

Και αν είναι εμπνευσμένη από το βουβό κινηματογράφο, 

πόσο μπορεί να μας συγκινήσει και να μας εκπαιδεύσει σαν γονείς και σαν παιδιά; 

Ένα θεατρικό έργο που μιλάει για την αγκαλιά της μητέρας και τη δύναμη που ασκεί σε μικρούς και μεγάλους, με στοιχεία του βωβού κινηματογράφου όπου η δράση είναι βουβή και σε κάποια σημεία μιμητική. Εξαιρούνται οι ήχοι που παράγονται από το σώμα των ηθοποιών (body percussion), καθώς και από τις κλακέτες και το scat singing (φωνητικό αυτοσχεδιασμός της τζαζ) αλλά και οι ηχογραφημένοι.

Στο Ίδρυμα Κακογιάννη, στην Αίθουσα Black Box, κάθε Σάββατο στις 17:00,  και τις καθημερινές μόνο για σχολεία, παρουσιάζεται η παράσταση «Η υπέροχη αγκαλιά της μαμάς μου» που απευθύνεται σε κοινό όλων των ηλικιών, από παιδιά 3 χρονών μέχρι και ενήλικες. 

Ένα μικρό παιδί τρομάζει με τις βροντές και τις αστραπές και ζητά την αγκαλιά της μαμάς του. Με τρόπο μαγικό γίνεται η σύνδεση με την μητέρα και ξαναγίνονται ένα, γυρνούν στην εμβρυακή κατάσταση και μοιράζονται την καθημερινότητα, μέχρι που το παιδί αποφασίζει να φύγει από την αγκαλιά της μαμάς του και να ...ξαναγεννηθεί. Η αποκοπή από τον ομφάλιο λώρο, η ενηλικίωση και η προσπάθεια του ανθρώπου να προχωρήσει μόνος χωρίς φόβο και να εξελιχθεί αποτυπώνονται με συμβολισμό και μουσικότητα.  

Τα σκηνικά αντικείμενα έχουν παράταιρα μεγέθη (άλλα μεγεθυμένα και άλλα μικροσκοπικά), όπως ακριβώς τα αντιλαμβάνεται ένα παιδί, και όλη η παράσταση βασίζεται στον ρυθμό και την ακρίβεια στις κινήσεις των ηθοποιών. 

Διαδραστικό σεμινάριο body percussion για τους μικρούς θεατέςΜετά την ολοκλήρωση της παράστασης, οι συντελεστές καλούν στη σκηνή τα παιδιά για ένα σύντομο διαδραστικό μάθημα μαθαίνοντας τα να δημιουργούν ρυθμούς και ήχους με το σώμα τους. 
Συντελεστές

Σκηνοθεσία – σύλληψη ιδέας: Στέλλα Σερέφογλου
Σκηνικά- Κοστούμια: Λίνα Καρανικολάου 

Χορογραφία - επιμέλεια κίνησης και μουσικής: Θάνος Δασκαλόπουλος
Φωτισμοί: Βασίλης Κλωτσοτήρας 

Πρωτότυπη μουσική: DNA - Μιχάλης Νιβολιανίτης, Αλέξανδρος 




Χρηστάρας (φιλική συμμετοχή Κώστας Γάκης)
Επιμέλεια - σχεδιασμός ήχων: Γιώργος Ραμαντάνης 
Ηχογραφήσεις-τελικη μίξη – mastering: Dna Lab
Βοηθός σκηνοθέτη: Αλέξανδρος Γιαννιός

Βοηθός σκηνογράφου: Γιάννης Ξηντάρας

Κατασκευή κούκλας: Στάθης Μαρκόπουλος (κουκλοθέατρο Ayusaya)

Κατασκευή σκηνικών: Νίκος Μπίκος
Κατασκευή κοστουμιών: Ελπίδα Παπαδάκη
Εκπαιδεύτρια στην εμψύχωση κούκλας – κατασκευή φελιζόλ: 





Βασιλική Μαλτσάκη
Υπεύθυνη για οργάνωση παραστάσεων: Σταματία Αντωνάτου
Γραφιστικά: Ντόρα Τεμπέλη
Δημόσιες σχέσεις: Μαρκέλλα Καζαμία

Παίζουν: Δάφνη Καμμένου, Φοίβος Συμεωνίδης, Στέλλα Σερέφογλου

Σάββατο 5, 12 & 19  Ιανουαρίου, στις 17:00

 «Η υπέροχη αγκαλιά της μαμάς μου» 

Μια θεατρική παράσταση για μικρούς και μεγάλους

Αίθουσα: Black Box

Διάρκεια: 70΄

Τιμές εισιτηρίων: Γενική είσοδος: 10€ ενήλικες
8€ (παιδικό - φοιτητικό - οικογένειες άνω των 3 ατόμων)
Ειδικές παραστάσεις για σχολεία, καθημερινά. Πληροφορίες και κρατήσεις:   Σοφία Σερέφογλου Τηλ.: 210 8041232, 6936 505739 (9:00 – 17:00 & 19:30 – 22:00)
*******
Σεμινάρια 

ΑΓΡΙΕΣ ΕΝΕΡΓΕΙΕΣ

Ο Μύθος  του Διονύσου 
και το τελετουργικό στοιχειό στις Βάκχες του Ευριπίδη
με την Έρση Πίττα

Ένα βιωματικό σεμινάριο όπου η θεωρία θα γίνει πράξη μέσα από μια προσέγγιση σωματικού θεάτρου, που συνδυάζει την κίνηση με την εκφορά
του λόγου. Στο σεμινάριο θα γίνει διερεύνηση και πρακτική εφαρμογή της
αρχέγονης (άγριας ενέργειας) που εκφράζεται με τρόπο τελετουργικό στην
Πάροδο των Βακχών του Ευριπίδη, καθώς και την επέκταση  του μύθου του
Διονύσου στους Ορφικούς.


Το σεμινάριο απευθύνεται σε σπουδαστές και αποφοίτους σχολών δραματικής
τέχνης και χορού, καθώς και σε νέους δημιουργούς που ενδιαφέρονται να
διερευνήσουν αυτή την πτυχή της αρχαίας τραγωδίας. 

Η διάρκεια του κάθε μαθήματος είναι 3 ώρες:

- Μία ώρα τεχνική εξάσκηση (training).

- Μία ώρα αυτοσχεδιασμός πάνω σε συγκεκριμένα κινητικά και φωνητικά σχήματα.

- Μία ώρα αναδόμηση των στοιχείων σε σύνθεση.
Η διάρκεια του σεμιναρίου  θα είναι 3 εβδομάδες (σύνολο ωρών: 20 ώρες) 
Από 14 έως 30 Ιανουαρίου κάθε Δευτέρα & Τετάρτη 15:00 – 18:00
Δίδακτρα: στη συμβολική τιμή των 50 ευρώ.
Στο τέλος του σεμιναρίου οι σπουδαστές θα παρουσιάσουν στο κοινό το αποτέλεσμα των εργασιών. 
******

Σεμινάριο

Περί Φωτός

Εισηγητής: Σπύρος Κοντόπουλος
12, 19 26 Ιανουαρίου 2013 & 2, 9, 16, 23 Φεβρουαρίου 2013

από τις 11:00 έως τις 15:00

Το σεμινάριο περί του φωτός αποσκοπεί να καταστήσει όσο το δυνατό περισσότερο γνωστό το περιεχόμενο της επιστήμης του αντικειμένου αυτού, το οποίο είναι άπειρα ευρύ και ταυτόχρονα ελάχιστα επιστημονικά εφαρμοσμένο.

Στο σεμινάριο θα θιγούν θέματα τομέων της Φυσικής και Μαθηματικής Επιστήμης, Φιλοσοφίας, Τέχνης, Αρχιτεκτονικής και άλλα, τα οποία συνδυαζόμενα στοιχειοθετούν το αντικείμενο της επιστήμης του φωτός. Τα όσα θιγούν στη διάρκεια των 28 ωρών του σεμιναρίου αποτελούν μία ένδειξη του ευρύτατου επιστημονικού περιεχομένου του αντικειμένου μελέτη φωτισμού, η εφαρμογή της οποίας απαιτεί γνώση του βασικού τριπτύχου που την αφορά και ορίζεται από τη γνώση του Φωτός, του Φωτισμού και του Φωτιστικού.

Ο Σπύρος Κοντόπουλος είναι αρχιτέκτονας και αρχιτέκτονας φωτισμού. Έχει διδάξει σε Πανεπιστήμια του εξωτερικού καθώς επίσης και στο ΕΜΠ το αντικείμενο της επιστήμης του φωτός. Έχει μελετήσει και επιβλέψει έργα του σε Ελλάδα και εξωτερικό, με διάφορο αντικείμενο, όπως Μουσεία, Αρχαιολογικούς χώρους, ξενοδοχεία, κατοικίες, επαγγελματικούς χώρους και έχει κερδίσει διεθνείς διαγωνισμούς. Επίσης, άρθρα του σχετικά με το φωτισμό έχουνε δημοσιευθεί σε διάφορα εξειδικευμένα περιοδικά, σε Ελλάδα και εξωτερικό.
Διοργανωτές: Kafkas Institute of Training & Development

Ινστιτούτο Τεχνών και Επιστημών του φωτός  [ΙΤΕφ]

Σεμινάριο:  Περί Φωτός

Εισηγητής: Σπύρος Κοντόπουλος

12, 19 26 Ιανουαρίου 2013 & 2, 9, 16, 23 Φεβρουαρίου 2013

από τις 11:00 έως τις 15:00

Διάρκεια Σεμιναρίου: 28 ώρες

7 Μαθήματα διάρκειας 4 ωρών

Κόστος Συμμετοχής: 200€



           150€ φοιτητικό


                         35€ μειωμένης παρακολούθησης

******
Β΄ Κύκλος σεμιναρίων "Αθηνά"

δραματοθεραπείας  με θέμα τη Γυναίκα 
με την Βάσω Παπάλη

Παρασκευή 25, Σάββατο 26 & Κυριακή 27 Ιανουαρίου 2013

Τι σχέση μπορεί να υπάρχει ανάμεσα στη σύγχρονη γυναίκα και τις θεές του Αρχαιοελληνικού Δωδεκάθεου;

Οι μύθοι για το θηλυκό στοιχείο, είναι το μέσον που μας βοηθά να κατανοήσουμε τα αρχέτυπα που λειτουργούν μέσα στην ψυχολογία και την προσωπικότητά μας. Μπορεί να είναι πολύ μακρινοί μέσα στο χρόνο αλλά εμπεριέχουν αιώνιες αξίες. Οι μύθοι δημιουργήθηκαν για να εμπνεύσουν τότε όπως και τώρα, υπενθυμίζοντας την ιερότητα της ύπαρξης.

Κύκλοι εργασίας με αντικείμενα προσέγγισης την Άρτεμη, την Αθηνά, την Αφροδίτη, την Ήρα, την Δήμητρα, την Περσεφόνη προσφέρονται για παρακολούθηση αυτόνομα αλλά και σε μία συνέχεια με ευρύτερο αποτέλεσμα και σφαιρικότερο φάσμα αποκαλύψεων.
Σεμινάριο: B΄ Κύκλος Αθηνά
Παρασκευή
25 Ιανουαρίου 2013   από τις 10:00  έως τις 19:00       

Σάββατο
26 Ιανουαρίου 2013   από τις 10:00  έως τις 19:00        

Κυριακή
27 Ιανουαρίου 2013   από τις 14:00  έως τις 19:00    
Κόστος συμμετοχής : B΄ Κύκλος Αθηνά 120€
********
*********
Ίδρυμα Μιχάλης Κακογιάννης

Πειραιώς 206, Ταύρος, Αθήνα 177 78,  τηλ. 210 3418 550,  φαξ.  210 3418 570

Ηλεκτρονικό ταχυδρομείο : info@mcf.gr Ιστοσελίδα:  www.mcf.gr 

Εισιτήρια προπωλούνται στα ταμεία του Ιδρύματος (Πειραιώς 206, Ταύρος)
Δευ-Παρ 11:00 - 14:00 και τα απογεύματα μία ώρα πριν την παράσταση
Αγορά με πιστωτική κάρτα: 210 3418579, Δευ-Παρ 11:00 - 14:00 και στην Ιστοσελίδα του Ιδρύματος www.mcf.gr 

Εισιτήρια προπωλούνται και σε όλα τα καταστήματα PUBLIC  εκτός από εκείνα στις περιοχές: Αιγάλεω, Ν. Ερυθραία, Αγία Παρασκευή. 
Υποστηρικτές Ιδρύματος Μ. Κακογιάννης
PricewaterhouseCoopers Business Solutions S.A. Where value begins
Dogkas Wines

Konstantinos

Playground Productions

Χορηγοί  Επικοινωνίας Ιδρύματος Μ. Κακογιάννης
ΤΑ ΝΕΑ 
    METROPOLIS
    Το Ποντίκι

Αθήνα 9,84         BHMA FM 99.5           Ως 3

Ε-go.gr,
    Ελculture.gr                Clickatlife.gr        

Culturenow.gr    Mediasoup.gr            Monopoli.gr       In2life.gr
Camera Stylo online
ΠΡΟΣΟΧΗ:  Στάθμευση στο εμπορικό κέντρο athensheart
Οι  θεατές των παραστάσεων του ΙΜΚ δικαιούνται δωρεάν στάθμευση στο Parking του εμπορικού κέντρου Athens Heart από Δευτέρα έως Σάββατο από τις  08:00 – 22:00. 
Από τις 22:00 έως τη 01:00 η χρέωση είναι 2,5€ και 1€ για κάθε επιπλέον ώρα στάθμευσης μετά από τη 01:01.

Τις Κυριακές οι θεατές των παραστάσεων του ΙΜΚ θα επιβαρύνονται  με 2,5€ για χρήση του parking από τις 10.00  έως 01.00. Από τις 01.01πμ  θα επιβαρύνεται με κόστος 1€ για κάθε επιπλέον ώρα.

Γραφείο Τύπου ΙΜΚ:  Χαρά Πετρούνια 

6972 710 991, e-mail: x-petrouyia@ath.forthnet.gr
